Guirionéeu ag er Religion/Chapistr 76 - Wikimammenn\nGuirionéeu ag er Religion/Chapistr 76\n◄ Hun devérieu é quevér Jesus-Chrouist ér sacremant adorabl ag en autér. Er gommunion. Ag er respet én ilisieu. ►\nCHAPISTR HUÉHZÈC HA TRI-UIGUÊND.\nCommuniet, communiet erhat, ha communiet liès.\nI. Communiet, Jesus-Chrouist hou pèd d’er gobér. Ean e hra d’oh ur hourhemén de dostat d’er gommunion idan boén a verhuel : « Ma ne gueméret me horv eit mâgadur, n’hou pou quet er vuhé én-oh. » Er horv ne hel quet derhel pêl hemb mâgadur : penaus ehué é hellehé hou ç’inean bihuein hemb græce Doué, ha derhel mad én hent ag er salvedigueah hemb er vâgadur santel-zé. Guet a grechénion e gollehé nerh é chervige Doué hag e gouéhehé ér brassan fallantéieu que ne zehé quet er bara nerhus-cé de rein confortance dehai dré er gommunion. Guet a dud e varhuehé ér scont hag én disespoér quenevé ma cavant dré er gommunion, én ou hlinhuèd dehuéhan, peah ha confiance.\nII. Communiet erhat. Mar oé hret cavouèt gùéharal caloneu pureit tostat d’er cérémonieu ag el lézen couh, péré ne oent meit ur seblant hag ur squæd ag er péh hum gav bermen ér sacremant ag en Autér, na purret é teli bout er galon péhani e receu Doué ean-memb. Sant Yehan-er-Badéour, er brassan ag er brofætèd, n’hum gavé quet pur erhoalh eid hum stouyein doh treid hur Salvér. D’emb-ni é enta larèt : « Men Doué, ne véritan quet tostat d’oh ér gommunion. »\nRed-é, èl m’el lar sant Paul, hum lacat ér stad, ha nezé tostat de zaibrein er bara santel-zé. Raccé jaugeabl-é hum zouguein d’er santimanteu ag ur fé bihue, d’en humilité ha d’er hæ glaharus a gaus d’hur péhedeu. Mad vou hoah en dout ur garanté berhuidant, ur grèd santel, un hirreah lan a gonfiance d’hum joéntein doh Jesus-Chrouist Doué ha dén. Mæs requis-é, eit communiein erhat, bout ér stad a hræce Doué, covessat er péhedeu marhuel a béré en hum gavér cablus hag en devout bet er pardon a nehai dré er sacremant a bénigen.\nIII. Communiet liès. Ne zeliér quet pêllat doh er gommunion a pe vér deit de vout é græce Doué, dré ur govézion vad. 1° Red-é de bep crechén, hag en dès en ouaid, communiein de Basq, idan boén ag hum rantein cablus ag ur péhèd bras, ma n’er groant quet. 2° Red-é d’er grechénion hoah péré e zou clan hag én dangér a varhue receu er gommunion. 3° Anfin, red-é dehai communiein, mar bé requis dehai cavouèt er sacremant-cé eit rein nerh d’ou inean de feahein un tantation bras benac. Mæs open en tair circonstance-cé, é péré é hès ur hourhemén stert eit-hai de gommuniein, é larér dehai communiein liès. Jesus-Chrouist en dès reit t’emb é Gorv adorabl idan en apparance ag er bara eit disquein d’emb é ma nehou gùir vâgadur hun inean, èl m’en dé er bara naturel mâgadur pamdiêc hur horv. En Ilis hur pèd, hur houvi, hur galhue de dostat liès d’en daul sacret ag er gommunion èl ma hré gùéharal er guetan crechénion.\nHur brassan anquin enta e zeliehé bout doh hum huélèt forhet ag er vâgadur précius-cé. Hur goannedigueah, en dangérieu é péré en hum gavamb e zeli gobér d’emb santein en dobér bras hun nès ag er bara-cé dischennet ag en nean. Sel pêllan ma chommér hemb hum vâguein a nehou, goannoh pé goan é tér é chervige Doué. Hà guellèt vehé é gùirioné bihuein erhat a pe bêllér doh ur sacremant péhani hun dégass de vout pur ha santel ?\nN’en dé enta meit un digaré, meit ur gùir barès-é e hra d’emb larèt penaus ne faut quet t’emb communiein liès, é sigur bout gùel ér stad dehuéhattoh. Ni e bêlla doh er vamen ag en ol vad guet eun a hobér fal ; mæs, sel stankoh vou hou communioneu, sel-gùel é tisquehoh ou gobér mad. Caër-é gout, é ma é hobér liès un dra é tér de ben hag é hobér gùel-ar-huel.\nNeoah, er gommunion groeit liès n’en dé quet nac er santeleah nac er barfætion, hi e zou hemb quin er moyand eid arrihue inou. Er yehaid n’hum gav quet én daibrein nac én ivèt, mæs é pourfitein ag er vâgadur ; èl-cé ehué er vuhé santel n’en dé quet monnèt liès d’er gommunion, mæs ér pourfit e dennér a nehi. Chetui perac sant Augustin en dés laret : « Queméret bamdé er bara santel-men, péhani e hel bout bamdé pourfitabl eid oh ; hou péèt ur vuhé quer pur ma hellehoh bamdé bout ér stad de gommuniein. »\n1° Reit-t’ein, ô men Doué ! er græce de vihuein revé hou lézen, ha ma ne gavou jamæs me hovézour nitra ar me housciance hag e hellehé mirèt doh-ein a dostat liès d’er gommunion. — 2° Merhuel bermen quêntoh eit communiein jamæs ér stad a béhèd marhuel. — 3° Me glasquou, open er stad a hræce Doué, en devout ur fé bihue eit tostat d’er sacremant ag en Autér, ur garanté berhuidant, un hirreah gredus, ur gontrition a me féhedeu hag ur gùir humilité.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_76&oldid=90977 »\nKemmoù diwezhañ degaset d'ar bajenn-mañ d'an 29 Eos 2016, da 17:27.


KDSK, Centre de Ressources Culturelles CeltiquesTesauro : Prizoniad politikel\n= Prizonidi politikel; Prisonnier politique\nSkiantoù kevredigezhel > Skiant politikel > Gwirioù lezennel ha keodedel > Gwirioù politikel\nSkiantoù kevredigezhel > Kudenn ha servij kevredigezhel > Toull-bac'h > Prizoniad\nSkiantoù kevredigezhel > Kudenn ha servij kevredigezhel > Torfedoniezh > Prizoniad > Prizoniad politikel\n323.5 : Rummad 300/Dewey\n[Foto] Talbenn ur savadur ofisiel. Staget eo bet ur skritell war ur balkon : evit goulenn distro ar brizonidi bolitikel euskarat d'ar vro. / BLONCE Louis (Luc'hskeudennet gant). - - KDSK_SAE_Lodad01B0001_P.jpg\n[Levr] Mandela : Paotr Afrika an holl livioù. / SERRES Alain ; ROBIN Jean-Dominique (Troet gant) ; ZAÜ (Skeudennaouet gant) ; KORBELL Nolwenn (Kontet gant) ; SIMON Bob (Kontet gant) ; MAKEBA Myriam (Sonerezh gant) ; MASEKELA Hugh (Sonerezh gant) ; SIMPLE MINDS (Sonerezh gant). - Ti-embann_Embanner : Ti Embann ar Skolioù (Sant-Brieg), 2015. - 59 fajenn. - LBR.3(SER)\n[Kasedig-gwelet] Skoazell Vreizh : 30 ans de solidarité. / Skoazell Vreizh . - : Tregor Video Productions, 1999 - 323.5K8(SKO)\n[Foto] Strollad tud o vanifestiñ. Ur giton skrivet warnañ INCULPATIONS NON. / [Disanv] (Luc'hskeudennet gant). - - KDSK_SAE_Lodad01B0295_P.jpg


Dominica Secunda Adventus Eil Sul an Azvent – Lann-Anna\nHome Gregorian Dominica Secunda Adventus Eil Sul an Azvent\nEvit daou stumm al liderezh katolig – an hini goude-senedel hag an hini raksenedel – eo ar Sul-mañ an eil eus an Azvent. En daou stumm-se e rank ar sonerezh gregorian bezañ gourfouezus: « Gant ar sonerezh sakr, dre vezañ unanet start gant al liderezh hag e destennoù, e rank bezañ ar perzhioù-mañ: santelezh, arz gwirion hag hollvezadegiezh » (Kardinal Sarto, Pab Pius X goude-se).\neroù keloù mat Jezuz Krist, Mab Doue. Hervez ma ‘z eo skrivet en diouganer Izaia: «Setu ma kasan va c’hannad dirazout da aozañ dit an hent; ur vouezh o hopal er gouelec’h: Kempennit hent an Aotrou, kompezit e wenodennoù», evel-se en em ziskouezas Yann ar Badezour, er gouelec’h, oc’h embann ur vadeziant a geuzidigezh evit pardon ar pec’hedoù.\nHag e teue davetañ holl vro Youdea hag holl dud Jeruzalem; ha badezet e vezent gantañ e dour ar stêr Yordan en ur anzav o fec’hedoù.\nGwisket e oa Yann gant blev kañval, ha gant ur gwiskamant-lêr en-dro d’e zargreiz, ha debriñ a rae kilheien-raden ha mel gouez.\nEmbann a rae kement-mañ: «Dont a ra war va lerc’h an hini a zo kreñvoc’h egedon; ha ned on ket dellezek da stouiñ da ziskoulmañ korreenn e sandalennoù. Me am eus ho padezet en dour, eñ avat ho padezo er Spered Santel.»\n* Dominica Secunda Adventus *\nPobl Sion, setu emañ erru an Aotroù Doue evit saveteiñ ar broadoù: klevet a reot e vouezh leun a heglod, hag ho kalon a drido gant al levenez.\nSalm 79,2 / Qui regis Israël, inténde : qui dedúcis, velut ovem, Ioseph.\nMesaer Israel, selaouit,\nc’hwi hag a ren bugale Yozef evel un tropell-deñved.


Evezhiadennoù yezh... - Korvigelloù An DROUIZIG\nMessage par drouizig » jeu. avr. 27, 2006 1:39 pm\nA-berzh Fulup J.:\nSalud dit, pellgarget em eus doare nevez Firefox er mintin-mañ ha setu\nur frazenn da eeunaat da'm soñj :\n"Enlugelladoù ouzhpenn zo azgoulennet evit gwereañ an holl vediaoù\narveret gant ar bajennad-mañ".\nGwechall eo molladoù a zeue (e-lec'h enlugelladoù) hag un tamm mat\nsklaeroc'h e oa. Ganeomp eo bet degemeret an termen adveziant evit\nplug-in a gavan-me splann. Lugañ a dalvez dija sankañ e-barzh, n'eo ket\ndav mont da ijinañ "enlugañ/enlugellañ". Azgoulenn a dalvez kement ha\ngoulenn ha goulenn dizehan (evel azpediñ). Ne zegouezh ket tamm ebet\namañ. Arverañ ne zegas netra e-keñver implijout zo un termen brezhonek\nanavezet gant an holl abaoe kantvedoù hag en holl c'heriadurioù e\npeurunvan. Perak kaout c'hoant en em zizober eus Implijout ? Evit\n"pajennad", evel am eus bet tro da lavaret meur a wech eo pounner ha\nfaziek an implij eus -ad a rit aze. Pajenn zo mat-tre amañ. An hevelep\nfazi a gaver a-hed troidigezh Google.\nKinnig a ran : Ret eo deoc'h pellgargañ adveziantoù all evit ma yafe\nen-dro an holl vediaoù implijet gant ar bajenn-mañ\nMessage par drouizig » jeu. avr. 27, 2006 3:46 pm\nTraouigoù all :\nPouezhit war War-lerc'h a-benn staliañ an enlugelladoù-mañ : Pouezit hep h\nEnlugelladoù da bellgargañ hegerz : Enlugelladoù hegerz da bellgargañ\n(ni a ra gant adveziantoù evit Plug In, degemeret e 1998 e-ser al labour\nevit troidigezh KDE, gant Servij ar Brezhoneg ha Jañ-Mai Drapier)\nA-benn staliañ Macromedia Flash Player eo ret deoc'h bezañ a-du gant ar\npezh a heul : (sevel a-du, zo bravoc'h)... gant ar pezh a heuilh\nA-du on : a-du emaon (ur savpoent eo, n'eo ket ur perzh, ret eo\nimplijout "emañ". Ur gallekadur eo a-du on/n'on ket a-du)\nN'on ket a-du : N'emaon ket a-du\nArdeiñ ar sinedoù : Urzhiañ/merañ ar sinedoù\nArdoer ar Sinedoù : Merer ar sinedoù, Renkell ar sinedoù\nDivrezhonek eo an troiennoù 4 a zeizioù zo, 5 a zeizioù zo, 6 a zeizioù\nzo, koshoc'h eget 6 a zeizioù : 4 deiz zo, 5 deiz zo, 6 deiz zo,\nkoshoc'h eget 6 deiz zo\nEnankit un anv evit ar varrenn-se : Skrivit/Lakait/Merkit un anv evit ar\nStlejañ an ergorenn war pe diwar ar barrennoù ostilhoù a-us evit\nouzhpennañ pe dilemel anezhi : Dibabit lodennoù ar barrennoù ostilhoù a\nfell deoc'h ouzhpennañ pe lemel kuit (dre riklañ-sachañ ho logodenn warno).\nNe lenner ket ul lodenn eus ar prenestr "Personelaat ar varrenn\nostilhoù" : "Assav ar splet...."\nStil ar bajennad : Stil ar bajenn\nStil pajennad eeunn : Stil pajenn eeun\nKirilek : Kirillek (alies skrivet gant un "l", a-wechoù mat gant daou)\nKornog : Kornôg (da reizhañ e pep lec'h)\nUnikod : Unicode ? Anv ur standard eo n'eo ket ? Ne vez ket troet er\nyezhoù all. Marteze eo furoc'h leuskel Unicode en e stumm orin.\nReter Krenn : Reter-kreiz (moyen orient zo Reter-kreiz; s.o. Geriadur an\nHere, pennad reter; morse n'em boa gwelet "Reter krenn" betek hiziv).\nEuropat ar Reter, Europat ar c'hornôg, Europat ar su, Europat ar C'hreiz\n: Souezhus a-walc'h. Europa ar Reter, Europa ar C'hornôg, Europa ar Su\nzo kenkoulz. Me a lakafe, zoken, Kornôg Europa, Reter Europa, Su Europa,\nKreiz Europa (berroc'h, efedusoc'h)\nRomaneg : Roumaneg (arabat kemmeskañ yezh Roumania gant yezh ar Rromed)\nPetra eo nordeg ? : Norvegeg ?\nKlask er bajennad-mañ : Klask er bajenn-mañ\nEnrollañ ar bajennad dindan : Enrollañ ar bajenn dindan\nEn alberzh moullañ, lakaat pajenn e-lec'h pajennad; evit "maezioù" e\nreomp-ni gant "gweledva"\nEr prenestr Skoazeller enporzhiañ :\nToupinerioù : Petra eo ? Toupinoù ?;\nMa re well ganin : Ma sinedoù\nBiziatait ur chomlec'h lec'hienn.... : skrivit chomlec'h ul lec'hienn...\nPaouez kargañ ar bajennad-mañ : Paouez kargañ ar bajenn-mañ\nAdkargañ ar bajennad war arver : Adkargañ ar bajenn red\nMont betek ur bajennad war lerc'h : Mont d'ar bajenn war-lerc'h (pe,\nberroc'h, Pajenn war-lerc'h)\nMont betek ur bajennad kent : Distreiñ d'ar bajenn kent (pe, berroc'h,\nGwereañ : Sklaeroc'h a-galz e oa Aozañ er roll lañserioù\nMessage par Giulia » mar. mai 02, 2006 1:38 pm\nSalud deoc'h! A-du mat on gant an evezhiadennoù-man, ouzhpenn-se e klotfe gwelloc'h gant an droidigezhioù a vo da zont evit meziantoù all. Ober a reomp ni (evit Ubuntu), asamblez gant troourien Kde, gant gerioù simploc'h (aozan/kinnig evit View, hag all...). D'am sonj e vo aesoc'h evit an dud da gompren.\nDigarezit evit an ~-où a vank em c'hemennadennoù, ur gudenn douchennaoueg a zo ganin\nMessage par drouizig » mar. mai 02, 2006 1:43 pm\nTraoù zo o tont eus an troour all ne 'm eus ket reizhet. Ma gwall eo memes tra.\nPajennad : ne evan ket ur voutailh met ur voutailhad. Ur pouez zo gant ar pajennadoù zoken.\n4 a zeizioù zo : Fin eo Fulup J. (piv eo hennezh) n'en deus ket kroget gant 2 zeiz zo. Ra laro-eñ penaos c'hoari gant ar c'hemmadur.\nEvit anvioù ar yezhoù, ne 'm eus ket sellet se a-dost. Lakaet em boa em soñj e oa bet gwelet se gant an ofis endeo.\nMollad zo MODULE.\nSavet eo bet enlugellad diwar plug-in. To plug a dalv sankañ ivez, pe ur fazi a ran ?\nadveziant : logiciel auxiliaire, pezh n'eo ket faos.\nAbaoe ur bloaz e ran gant enlugellad. Emañ war roll ar gerioù er restrad Excel implijet ganimp evit treiñ OOO.\nimplijad : employé (en ur stal)\nimplijour : employeur (an hini a bae an implijad)\nimplijout : employer\n« a-du on » 'm eus lennet war Yezhadur bras ar brezhoneg savet gant Kervella !\nAdkargañ ar bajennad war arver : Adkargañ ar bajenn red Sañset ne oant ket a-du gant "red". Cheñch a reont o mennozh evel ma ra an avel...\nAozañ zo organiser, n'eo ket diskouez !\nKemmeskañ a ra gant embann moarvat. Ma geriadurioù saozneg evit ar stlennet a lavar : edit : éditer. Neuze em eus heuliet.\nMessage par Giulia » mar. mai 02, 2006 6:02 pm\nEvit ar gerioù implijet: a-du on eo simploc'h ober gant adveziant eget enlugellant, deoc'h da welet da c'houde. Ret eo, d'am soñj, klask implij ar gerioù a vo ar fraesañ evit an implijerien.\nEvit troidigezh Ubuntu, hon eus dibabet ober gant ar gerioù da heul (ne lâran ket eo ar re welañ, lakaat a ran anezho amañ evit gellout keñveriañ):\n-view: aozañ/pe c'hoazh kinnig (d'am soñj e rimp gant "kinnig" kentoc'h eget aozañ)\nHag evit ar gerioù all evel "gwereañ", ardeiñ hag all, d'am soñj int re arbennik evit bezañ implijet amañ, padal e vez komprenet diouzhtu petra eo aozañ/kinnig, merañ, hag all...\nD'am soñj din-me eo arabat klask bezañ re dost eus ar c'heriaoueg saoznek orin, rak ar pal n'eo ket treiñ, met azasaat, ha kinnig ur "produ" troet brav met a chom aes da implij. Ma vez implijet re a c'herioù nevez, e vo digalonekaet buan an dud, hag e vo adkemeret ar meziant e galleg, peogwir e vo aesoc'h. Ne lâran ket eo ret simplaat betek paouraat ar c'heriaoueg, ret eo kaout ur c'hempouezh etre an daou. Dreist holl pa vez frazennoù displegañ evit dibaboù 'zo, eo gwelloc'h chom hep implij daou pe tri ger arbennik, pe ne vo komprenet nag ar ger, nag an displegadenn.\nMa mennozh din-me eo.\nN'on ket amañ evit pismigañ, din-me n'eus diforc'h ebet etre "a-du on" pe "a-du 'maon", kompren a ran an daou, klevout a ran "a-du on", ha ma lârit emañ e-barzh geriadur bras ar brezhoneg, eo mat din. Traouachoù a seurt-se ne zedennont ket ac'hanon (nemet e vefe fazioù e gwirionez). Memestr evit pajenn pe pajennad, aze e kav din emañ ar wirionez ganeoc'h kentoc'h, met se 'zo traoù bihan, d'an droour da zibab.\nPadal, evit ar peurrest, e kav din eo ret deomp en em c'houlenn: evit piv e reomp al labour-se? ha perak?\nRespont a rin evit an droidigezh a ran eus Ubuntu:\n-Treiñ a ran evidon da gentañ, met ivez gant ar spi e vo implijet gant ar muiañ a dud posubl, er skolioù, en tiegezhioù, ha me oar-me. Met evit se eo ret ober gant gerioù anavezet gant an holl. Un urzhiataer a zo un ostilh evit sevel traoù all, ha ma vez kemeret muioc'h a amzer da glask kompren anvioù ar meuziadoù eget klask kas da benn ar pezh hon eus d'ober, neuze n'eo ket bet tizhet pal an droidigezh. Setu perak e klaskan ober gant gerioù simpl ha fraes, evit ma vo komprenet an aesañ posubl, zoken gant tud n'int ket boas da implij urzhiataerezioù.\nSetu! Spi m'eus e vo simplaet un tamm mat ho troidigezhioù ganeoc'h. Rak d'am soñj e vo kalz muioc'h a dud prest d'ober gant meziantoù e brezhoneg da c'houde\nKalon deoc'h da genderc'hel!\nMessage par drouizig » mer. mai 03, 2006 10:21 am\nAlan & Co,\n- Evit lavar ar wirionezh e kavan-me ivez didalvoud a-walc'h ober gant "Ardeiñ" ha "Gwereañ". Gwelloc'h eo ganin chom gant "Merañ" ha "Gwelout". Ganto e raen a-raok, hag adlakaet em eus anezho gant troidigezh Firefox 1.5.0.3. Ar gerioù kinniget el lañser pennañ a rank bezañ sklaer evit pep unan.\n- Arverañ, Arveriad : a-du on ober ganto e-lec'h implijour(-ien). Koulskoude ne soñjan ket me eo un arguzenn ma vefe div ster evit ur ger hepken: heñvelsterioù zo e pep yezh.\n- N'on ket a-enep ober gant Enlugellad kennebeut ("Lugant" a vefe gwelloc'h zoken eus ma zu...).\n- Diwar-benn « Pajennad » e-lec'h « Pajenn »... meur a wech em eus resevet evezhiadennoù a-berzh a-bep seurt tud... War ar seblant e vefe ur fazi yezh strik ober gant « Pajennad ». N'em eus ket cheñchet implij ar ger-se koulskoude, da genderc'hel neuze...\n- Trugarez d'an holl evit ar vuioù-koukoug.\n- Ouzphenn 1000 gwech eo bet pellgarget Firefox e brezhoneg adalek al lec'hienn-se. A-bouez eo din kinnig un droidigezh prop evitañ...\nMessage par Giulia » mer. mai 03, 2006 10:03 pm\nEvit "arveriad/implijer": ne blij ket din arveriad, peogwir ne vo ket komprenet d'am sonj, ha ne blij ket din "implijer", peogwir evidon me eo an implijer an hini a bae an implijad... met da zibab, e kemeran implijer peogwir e vez komprenet aes.\nMessage par Alan Monfort » ven. mai 05, 2006 2:21 pm\nSavet eo bet ar respont-mañ er gêr rak ne'm eus ket internet ha ret eo din mont d'un vediaoueg. Gwelout a ran ez eus bet traoù lavaret abaoe.\nFulup J. ker,\nFazioù a chom ha trugarez da adlenn ha menegiñ ar vioù koukoug pe ar fazioù all a chom.\nDoare pe stumm, dibabit ho kamp !\nMe a ra gant (ya, "ober gant" a arveran ivez ;) handelv. Kinniget eo bet e 1995 gant Geriadur ar stlenneg ha Geriadur an armerzh, evit ober un difoc'h etre stumm pe doare. Evit ur gwenedour emañ doere kevatal da "keloù"...\nPenaos e vo troet : il existe plusieurs versions de certaines formes géométriques : étoiles à 3, 4, 5 branches, carrés droits ou aux coins arrondis : "stummoù disheñvel eus stummoù mentoniel" sklaer eo.\nHag arabat disoñjal e vez gwelet, peurliesañ, ur ger nemetket war al lañser. Setu perak e vo aesoc'h kaout gerioù disheñvel evit kealioù disheñvel. Ya, gerioù a vo da zeskiñ. Evel ma vefe ret Deskiñ gerioù ar bigi, ar mor, ar plant, al loened...\nAbaoe 1995 e ran gant geriadur Preder ha degemer a ran o labour rak n'on ket gopret evit adsevel ent-gashoc'h al labour graet gant tud barrekoc'h egedon.\nimplijad g. : (1) employé\nimplijer g. : employeur (celui qui paie)\nimplij g. emploi\nMollad zo "module".\nPlug a dalv lugell, neuze enlugellad n'eo ket faoz, ha komprenet eo bet diouzhtu gant Gwenhael Ar Menteg, brezhoneger a-vihanik yaouank, p'en deus gwelet ar ger. Ur plug-in a c'hall bezañ ur mollad, an holl volladoù n'int ket plug-in dre ret.\nAr gerioù diwar-benn ar stlenneg am eus kinniget gant ma levr : Gerioù evit Komz Brezhoneg Bemdez e 2001 ha war ma load (;)) internet [url]http//hizivandeiz.free.fr/[/url]. Kalz tud a ra gant an dafar-mañ.\nUn difoc'h a vez graet etre ar voutailh hag ar voutailhad. E galleg "on boit un verre" e brezhoneg ez ever ur werennad. Ar pezh a vez anvet "ledanvad an endalc'h e-lec'h an endalc'had" (métonymie du contenant pour le contenu), " n'eus ket anezhañ e brezhoneg. Pa soñjer mat, evañ ur werenn a vefe diaes a-walc'h. Heñvel e vo evit ar bajennad, ur pouez roet dezhi ouzhpenn.\nE Geriadur ar Stlenneg, pennad 2985 :\n* où les pages sont transférées sur demande de l'usager "ma vez treuzdouget ar pajennadoù diwar c'houlenn an arveriad".\n* où un ensemble limité de pages est diffusé par un réseau de distribution "ma vez skignet un niver harzek a bajennadoù dre ur rouedad amledañ".\nrequest : requête, demande (Hachette-Oxford)\nrequest : demande, requête (Harraps)\nrequête n. fém. Demande instante. Une humble requête. À la requête de: sur la demande de. La circulation sera interdite pendant la nuit, à la requête des riverains. Hachette\nGeriadur an armerzh : p. 208\nrequête (jur.) enkouent g. ; (courant) azgoulenn g. ; faire - à qqn pour obtenir qqch azgoulenn udb digant ub ; faire - à qqn (question pressante) azgoulenn ouzh ub.\nUr gudenn wir ez eus gant an niveroù argemmus. Menegiñ a rit 4 deiz zo, 5 deiz zo. Mat, met gwell e vefe bet kregiñ gant 2 Zeiz zo. Dibabet hon eus an droienn-mañ, diampart moarvat, en abeg d'ar c'hemmadurioù. Penaos e vo skrivet 22 Deiz zo ? Mard hoc'h eus ur ginnig d'ober e vo degemeret gant plijadur.\n AD-, AS-, AT-, AZ-, préfixe itératif comme " re- " en français : adober, refaire, adgwelout, revoir ; devant les substantifs peut rendre " supplément de, dépendance de, addition à ; (objet) d'appui, de renfort, supplémentaire; double-, contre- ", etc., et aussi " anti- " dans certains cas : Ad-Liban, Ad-Kaokaz Anti-Liban, Anti-Caucase; az- sert en Léon de diminutif" pour les noms de couleur : azgwenn, blanchâtre, en Trég. arwenn. La langue tend à différencier ad- et az- en attribuant,, à ce dernier un sens plus fort : adpediñ, prier, adgoulenn, demander de nouveau ; azpediñ, azgoulenn, prier et supplier, demander avec instance. Grand dictionnaire français-breton, Frañsez Vallée, p. XXVIII.\nPerak hoc'h eus dibabet :\npostel g. posteloù e-lec'h postelioù pa vez da 80% eus ar gerioù oc'h echuiñ gant un "L" ul liester e -ioù. Kontet em eus war Geriadur brezhoneg-galleg Roparz Hemon. Perak mont war du an nemedennoù evit ur ger nevez krouet ?\nDa vezañ kendalc'het...\nMessage par Alan Monfort » ven. mai 05, 2006 2:42 pm\nUr gerig ouzhpenn...\nN'azasaan ket, treiñ a ran.\nC'hoant am eus diskouezh e c'hall bezañ ar brezhoneg ur yezh ken pinvidig, ken spis hag ar re all ha ne fell ket din treiñ troiennoù arbennik gant troiennoù amspis evel :\nil a eu des subventions : arc'hant en deus bet.\nTroiennoù amspis ne blij ket din.\nMar teufe ar c'hoant din komz e brezhoneg gant ul labourer douar e vefe ret din deskiñ e c'heriaoueg, a-hend all e lavaro atav ar benveg-mañ, ar benveg-se e lec'h ur c'heriaoueg pinvidig.\nYa, marteze ez an pell, re bell e vo lavaret gant tud zo. Da vihanañ e klaskañ sachañ al live an uhelañ posubl.\nEvit ar re yaouank, e galleg, n'eo ket ur gudenn gwelout gerioù evel, affichage, version, composants.\nPa vo gwelet meur a wech ar gerioù e chomint er spered.\nN'on ket a-du (n'emaon ket a-du) gant Philippe pa skriv eo ret lakaat ar gerioù eeunañ war al lañserioù. Bemdez Doue e vint gwelet, ret eo profitañ, er c'hontrol, evit sankañ ar gerioù e penn an dud.\nMessage par Giulia » sam. mai 06, 2006 7:13 pm\nEvit azasaat ha trein:\nazasaat ne zalvez ket simplaat... Pa lavaran eo ret azasaat ha n'eo ket trein, eo kentoc'h evit diforc'hian diouzh troidigezh ul levr da skouer. En droidigezh lennegel eo ret chom feal d'an destenn orin. Evi ur meziant, n'eo ket ar memestra (evidon). Ar pal eo lakaat da gompren, ha ne ra forzh ma ne vez implijet ar memes doare da larout eget e saozneg.\nE galleg zoken e vez troet traoù 'zo en doare re luziet, ha diaes eo evit un den nann-arbennik kompren a-wechoù.\nHag evit gerioù evel "affichage", e galleg eo ur ger simpl eo a vez implijet, hag henvel e saozneg gant "view"... hag ar memestra eo evit an holl veuziadoù dre vras. Fin, forzh penaos ez eus daou zoare dishenvel da welout an traoù ganeomp. Ma gav kalzig a dud ez it re bell gant live ar gerioù, marteze eo ret en em c'houlenn hag en n'eus ket un tamm wirionez ganto, ha klask ur c'hempouez etre ho sonjoù, hag "implijadusted" ho troidigezhioù.\nPa vo echu ganeomp trein Ubuntu, ma vez rebechet din gant meur a zen eo re amspis ar gerioù implijet ganin, neuze e klaskin uhelaat un tammig al live. Dre m'eo labour an troour ul labour hiniennel, eo diaes a-wechoù gout hag en eo mat pe get ar pezh a reomp. Deomp da deurel pled eus ar pezh vez laret gant an "implijerien" pe arveriz (arveridi pe arveriz?).\nKemm: en ur adlenn ma c'hemennadenn e verzan e c'hell seblantout taer un tamm. Ne oa ket ma c'hoant tamm ebet. Kalz a zoujans m'eus evit al labour bet graet ganeoc'h (hag a sikour ac'hanon kalz evit trein). Kompren a ran ho toare da sonjal a-fed yezh, zoken ma n'eo ket ma hini. Ouzhpenn-se em eus kalz da zeskin c'hoazh, rak kalz fazioù a ran e brezhoneg\nInscription : jeu. avr. 27, 2006 11:57 am\nMessage par Fulupig » dim. mai 14, 2006 7:27 pm\nN'em boa ket gwelet e oa bet lakaet ma fostel war ar forom. Digarezit eta pa n'em boa ket respontet deoc'h. Setu un nebeud elfennoù ouzhpenn da-heul respont A. Monfort.\nEvit ur gwenedour emañ doere kevatal da "keloù"...\n- Ret eo lakat kemm etre rannyezh ha kenyezh a gav din. an holl yezhoù all a ra gant ur ger pemdez ha liesteriek ivez evit stumm ur meziant : version\n- Evit formes géométriques eo bet degemeret lunioù mentoniel\n- Sklaer a-walc'h eo termenadur kentañ ar ger implijer e geriadur an Here, a gav din : Den a ra implij eus un dra bennak.\nUn difoc'h a vez graet etre ar voutailh hag ar voutailhad. E galleg "on boit un verre" e brezhoneg ez ever ur werennad.\n- E brezhoneg ec'h ever ur banne kentoc'h hag e prener ur voutailhad dour.\n- Kalz kreñvoc'h eo "azgoulenn" eget "request" amañ. Request ne dalvez nemet goulenn graet a-benn kaout ur respont. Sellit ouzh geriadur an Here; azgoulenn : goulenn en un doare uvel ha dalc'hus\n- 22 deiz zo a vez skrivet ent reizh ha lavaret e vez 2 zeiz warn-ugent zo.\n- Ma'z eus ur gudenn kinnig ar sifroù amañ, n'eo ket direizh skrivañ 2 deiz zo.\nMessage par Fulupig » dim. mai 14, 2006 7:37 pm\n"N'azasaan ket, treiñ a ran" eme alan Monfort. Nec'het on gant ar pezh a lennan amañ rak micher an troer zo azasaat just a-walc'h. Treiñ zo azasaat dre natur. Treiñ n'eo ket just lakaat en ur yezh nevez gerioù ur yezh all. Treiñ zo adtaolenniñ en ur yezh bennak, gant spered ar yezh-se, ar mennozhioù bet displeget e penn kentañ en ur yezh all. Se a dalvez treuzfurmiñ an doare ma'z eus bet lavaret un dra bennak evit e lavaret en-dro e-giz pa vije bet eztaolet war-eeun er yezh nevez. Kement-se ne dalvez ket dre ret istreiñ. Etre treuzplakañ ar yezh orin ha disleberiñ ar pezh zo bet lavaret en ur istreiñ, emañ hent strizh an troer a zle klask adteuler en ur yezh yac'h spered ar pezh zo bet displeget er yezh kentañ.\nMessage par Giulia » dim. mai 14, 2006 9:13 pm\nA-du a-walc'h 'maon gant ar pezh eo bet skrivet a-us.\nHa karout 'rafen goût petra eo ho soñj deoc'h holl a-fed ar c'hinnig m'eus graet: sevel ul lizher-skignañ evit strollañ ar strivoù treiñ, klask en em glevout war ar c'heriaoueg ar muiañ posubl, ha klask ijinañ asmablez troiennoù nevez evit traoù 'zo.\nMessage par vindotale » mer. mai 17, 2006 8:03 pm\ndemat d'an holl.\nlakaet 'm eus ma anv àr ar forum-mañ evit kemer perzh er gomz kroget genoc'h a-zivout ar stlenneg e brezhoneg. Tro m eus bet da lenn an holl evezhiadennoù graet get an holl ac'hanoc'h a-zivout ar c'heriaoueg bet implijet evit lakaat mozilla e brezhoneg. Daet zo bet soñj din neuze pellgargiñ ar meiziant-se evit sellet a-dostoc'h. Na bout n'on ket duac'h doc'h geriaoueg ar stlenneg e e c'hellan lâret eh eus gerioù ne'm behe ket troet er mod mand int bet troet ha lod-kaer anezhe m'eus komprenet mat hag un nebeut 'm eus kavet luziet erwalc'h. Met da ma soñj n'eo ket aze ema an dalc'h. Al labour hollek m eus gwelet ha mat m eus-eñ kavet. N'on ket chomet da vouzhiñ a-gaoz ma oa un nebeut gerioù luziet a-barzh. A-fet an tabut a-ziàr implij enlugellad pe adveziant : sklaeroc'h e oa din an droienn enlugellad (piv n'anava ket ar ger lugell ?) Met ne vern ur wezh oc'hpenn n'eo ket ar munudoù a gavan ar pouezusañ. ha perak e vez bepred klasket laret ar soñj diàr ar munudoù e-raok laret ar soñj àr ul labour a-vras ?\nOc'hpenn-tra ma vez en em risklet àr hent ar "pismigiñ" e vez kavet bepred tud evit dislaret ar pezh a vez tud arall é soñjal. afer "a-du on" da skouer :\ngallekadur ? neuze ne ouie ket brezhoneg flour Añjela Duval (oberennoù klok Añjela duval p.395) "pa roe da ditl da unan ag he barzhonegoù "me n'on ket a-du". Ar brezhoneg n'eo ket ur yezh akademikel neuze eh eus kement a reolennoù evel ha nemedennoù pe c'hoazh evel a vrezhonegourion é tremen hebiou dezhe. Da biv eo e gwenedek a zo a-enep ar reolenn (goude ur renadenn dra amstrizh COI e ranker kavouet ar stumm ema ag ar verb bout) newazh e vez laret da biv eo. Ha c'hoazh get an niverus m'ema an isrannyezhel a gaver e gwenedeg ma n'heller ket bout sur e vez implijet ar stumm enep-yezhadurel-se e pep lec'h. Ar brezhoneg n'eo ket ur skiant peurvat. laoskamp pep unan neuze da ober hervez e soñj ha taolamp ur sell a-vras àr an traoù a vez graet e-lec'h kemer hent arvarus ar pismigiñ.\nDiwezhañ tra evit henoazh : Ma ta soñj d'ur brezhonegour bennak pellgargiñ meiziantoù e brezhoneg e talv ema mennet d'en ober. Engortoz eo a daliñ doc'h diaesamantoù-yezh. A-vihanoc'h ne dahe ket soñj dezhoñ er pellgargiñ.\nOc'hpenn-se daoust m'ema sklaeroc'h adveziant evit enlugellad evit kement unan n'eo ket akourset doc'h geriaoueg ar stlenneg ?\nma soñj eo. Petra soñjit anezhoñ ?\nA galon genoc'h\nMessage par vindotale » mer. mai 17, 2006 8:06 pm\nman digarezit un nebeut frazennoù n'int ket splann a-gaoz ma m eus ankouezhet skriviñ gerioù zo.\nda vout kendalc'het.\nun erratum a gasin deoc'h benn arc'hoazh


Bosnieg - Wikipedia\n(Adkaset eus Bosneg)\nYezhadur bosnieg (Sarajevo, 1890).\nAr bosnieg pe bosneg (bosanski jezik / босански језик) zo ur yezh slavek a vez komzet e Bosnia ha Herzegovina dreist-holl. Unan eus teir yezh ofisiel ar stad-se eo, gant ar serbeg hag ar c'hroateg. War-dro 3 500 000 a dud ra gant ar bosnieg, enni hag er stadoù tro-dro, ha komzet e vez gant Bosniaked dreist-holl.\nKar a-dost eo ar bosnieg d'ar serbeg ha d'ar c'hroateg. Eus hollad ar yezhoù-se e vezed boas d'ober serbeg-ha-kroateg, a-raok diskar Yougoslavia gozh. Neuze e raed ur yezh eus ar serb-kroateg hag ur rannyezh eus ar bosnieg. Yezhoniourien zo, en estrenvro, a zalc'h da welet an traoù en doare-se, ken tost ma'z eo an doareoù yezh-se, evel m'eo saozneg Bro-Saoz ha saozneg ar Stadoù Unanet, da skouer. Hogen e skolioù hag e melestradurezh Bosnia ha Herzegovina int dispartiet.\n↑ An Outline of Bosnian Language History\nWikipedia e bosneg.\nAdtapet diwar « https://br.wikipedia.org/w/index.php?title=Bosnieg&oldid=1779436 »\nDernière modification le 31 Kzu 2017, à 13:26\nKemmoù diwezhañ degaset d'ar bajenn-mañ d'an 31 Kzu 2017, da 13:26.


Rodolf II Bourgogn - Wikipedia\nRodolf II Bourgogn\nRodolf II, pe Rudolf, (880– 11 a viz Gouhere 937), mab da Rodolf Iañ ha d'e wreg Guilla Provañs , a voe roue Bourgogn eus 912 betek 937. Roue Italia e voe ivez e-pad meur a vloaz.\nPa zeuas da roue Bourgogn e 912 e teuas uhelidi eus Italia da lavarout dezhañ dont d'o skoazellañ da enebiñ ouzh Berengar e 922. Pa erruas en Italia e voe kurunennet evel roue al Lombarded e Pavia. E 923 e voe faezhet Berengar gantañ e Piacenza. Drouklazhet e voe Berengar er bloaz war-lerc'h, marteze war c'houlenn Rudolf.\nRen a reas Rudolf war e ziv vro, gwech o chom e Bourgogn, gwech all en Italia. . E 926 avat e c'houlennas uhelidi Italia bezañ dindan Huon Arle, a oa o ren e Provañs, e-lec'h dindan Rudolf. Ha Rudolf distreiñ da Vourgogn, o lezel Huon da vout kurunennet en e lec'h.\nMet treiñ a reas an Italianed a-enep Huon, ha goulenn digant Rudolf dont en-dro. Un emglev a voe sinet etre Huon ha Rudolf e 933: ren a raje Rudolf war rouantelezh Provañs ha lezel Huon da ren en Italia. Dimezet e voe merc'h Rudolf, Adelaid, da vab Huon, Lotar Arle. Unanet e voe Bourgogn ha Provañs dindan Rudolf betek e varv e 937. E vab Konrad III a gemeras war e lerc'h.\nRudolf Iañ Bourgogn Bourgogn\n912 – 937 War e lerc'h:\nKonrad III Bourgogn\nBerengar Frioul Roue Italia\n922 – 926 War e lerc'h:\nEn 922, hag eñ 42 vloaz, e timezas d'ur briñsez a 15 vloaz bennak, Bertha Swabia, merc'h Burchard II. Daou vugel o devo :\nKonrad III Bourgogn.\nAdelaid Bourgogn, a zimezas da Lotar Arle, roue Italia, ha da Otto Iañ, impalaer santel .\nPa varvas e 937 e rankas e intañvez Bertha addimeziñ e dibenn ar bloaz, d'an 12 a viz Kerzu, da Huon Arle.\nAdtapet diwar « https://br.wikipedia.org/w/index.php?title=Rodolf_II_Bourgogn&oldid=1467189 »\nKemm diwezhañ d'an 4 Ebr 2013 da 17:23\nKemmoù diwezhañ degaset d'ar bajenn-mañ d'an 4 Ebr 2013, da 17:23.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/471 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/471\nmeret ar seurt tud-se, evit dond da veza ken-labourerien ganthe evit ar wirionez.\n(9) Scrivet em euz d’an Iliz ; mes Diotreph pehini a gar beza ar c’henta en ho zouez, na receo ket ac’hanomp. (10) Rag-se, mar teuan, e tigassin sonj dezhan euz an oberou a ra, rag gwall-gomz a ra en hon enep ha n’e ket awalc’h kement-se, ne receo ket he-unan ar breudeur, mes dond a ra c’hoas da herzel ar re a fell dezhe hen ober, ha d’ho zeuler en meaz euz an Iliz. (11) Va mignon, kemer skouer, nann euz an drouk, mes euz ar mad. An hini a ra ar mad, a zo euz a Zoue ; mes an hini a ra an drouk, n’hen deuz ket gwelet Doue. (12) An holl, hag ar wirionez he-unan, a ro testeni vad da Zemetrius ; ni hon-unan a ro ive an desteni-ze dezhan, ha choui a oar penaos hon testeni a zo gwirion.\n(13) Bez’ em boa meur a dra da scriva d’id ; mes na fell ket d’in hen ober gant ar bluen ha gant liou ; (14) rag esperoud a ran da velet hep-dale, hag e komzimp genou ouz genou. (15) Ra vezo ar peoc’h ganez ! Ar mignoned a zalud ac’hanoud. Salud ar mignoned, pep hini dre he hano.\nLIZER SANT JUD, ABOSTOL.\nJUD, servicher Jesus-Christ, ha breur da Jakes, d’ar re a zo galvet, a zo bet santifiet en Doue an Tad, ha diwallet gant Jesus-Christ. (2) Trugarez, ha peoc’h ha karantez ra vezo cresket deoc’h.\n(3) Breudeur muia-karet, o veza ma em boa eur c’hoant braz da scriva deoc’h divarben ar zilvidigez a zo commun etrezomp, em euz sonjet e oa red d’in hen ober, evit hoc’h exhorti da gombatti evit ar feiz a zo bet roet eur vech d’ar zent. (4) Rag eat ez euz en ho touez hinienou, a bere ar gondaonation a zo scrivet abaoe pell amzer ; tud impi, hag a dro gras hon Doue en diroll, hag a nac’h Doue, pehini a zo Mestr souveren, ha n’euz nemerthan, ha Jesus-Ohrist hon Aotrou.\n(5) Hogen me a fell d’in digas da sonj deoc’h-c’houi pere hoc’h euz hen klevet eur vech, penaos an Aotrou o veza save-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/471&oldid=125606 »\nKemmoù diwezhañ degaset d'ar bajenn-mañ d'an 9 Eos 2018, da 12:23.


Morfudd - Wikipedia\nMorfudd pe Morfudd ferch Urien, pe Morfydd (e saozneg), a oa merc'h Urien Rheged ha Modron, ha c'hoar ar priñs-haroz Owain ab Urien e rouantelezh Rheged en Hanternoz kozh ar Vrezhoned.\nMeneg anezhi zo e Trioedd Ynys Prydain (Triadoù Enez Vreizh) hag en danevell Culhwch ac Olwen. Ur garantez divarvel zo savet etre Morfudd ha Cynon fab Clydno, unan eus brezelourien Arthur hervez ar vojenn a zamweler en Trioedd, pezh a ziskouez e oa ur gontadenn-bobl diwar-benn an daou zen yaouank a oa anavezet er Grennamzer.\nKaoz eus Morfudd hag he breur Owain zo en ur vojenn liammet ouzh Llanferres, e Sir Ddinbych. Tost da Lanferres e oa ur roudour anvet Rhyd-y-gyfarthfa (Roudour an Harzhva) ma teue chas ar vro da harzhal met ne grede den mont di da welout petra a c'hoarveze ken na eas Urien Rheged un deiz da welet, ma kavas ur plac'h o kannañ. Goude dezho c'hoari daou er roudour e lavaras ar plac'h da Urien e oa merc'h da roue Annwn, hag e oa bet kondaonet da gannañ eno ken na he dije ur mab diwar ur c'hristen. Lavarout a reas da Urien dont en-dro a-benn bloaz, ha pa zeuas e kavas anezhi gant daou vugel, Owain ha Morfudd. N'eus roet anv ebet da blac'h ar roudour er vojenn met e-barzh unan eus Trioedd Ynys Prydain (70) eo meneget Owain ab Urien hag e c'hoar Morfudd evel bugale da Modron ferch Afallach.\nRachel Bromwich (gol.), Trioedd Ynys Prydein (Gwasg Prifysgol Cymru), 1961; argraffiad newydd 1996)\nAdtapet diwar « https://br.wikipedia.org/w/index.php?title=Morfudd&oldid=1472058 »


Goulennoù, poblañs ha metodologiezh\nMa fal eo anveout gwelloc’h ar mammoù hag an tadoù brezhonek ha studiañ treuzkas ar brezhoneg er familhoù hiziv an deiz. Tri rummad goulennoù zo.\nUr rummad kentañ war dibaboù treuzkas pe chom hep treuzkas ar brezhoneg. Deus pelec’h ’teu ar c’hoant treuzkas ? Ha douget eo gant ur sell politikel war Breizh, gant ur santimant bezañ perzh en ur gumuniezh, gant ul liamm afektivel ouzh ar yezh ? Ur mod da aesaat buhez sokial o bugale e vefe ar brezhoneg hervez ar gerent ? Treuzkas pe chom hep treuzkas a dalv adober ar pezh zo bet graet gant o zud ha/pe asantiñ o herezh ?\nUn eil rummad war an diaesterioù evit treuzkas ar brezhoneg. Peseurt doare diaesterioù zo ? Barregezh yezh ? Pedagogiezh ? Darempred gant ar vugale pe gant ar pried ?\nAn trede rummad war strategiezhioù ar gerent evit treuzkas ar brezhoneg. Ha prientet eo bet ar gerent da dreuzkas ar brezhoneg ? Hag en em brientiñ a reont ? Penaos ? Peseurt politikerezh yezh a ijinont evit o ziegezh ? Pere eo o dibaboù pa zeu ar c’houlz da skoliata o bugale ? Ha klask a reont krouiñ pe kreñvaat an endro brezhoneg tro-dro d’o bugale ?\nTadoù ha mammoù brezhonek ganet etre 1970 ha 1995. Tud gouest da gomz brezhoneg ha da lâret o soñj hep klask o gerioù.\nPiv a yelo d’ober ar boblañs-se ? Tud yaouank bet skoliataet el lise Diwan pe e klasoù divyezhek liseoù publik ha katolik, tud o deus desket brezhoneg d’an oad gour e stajoù, kentelioù noz, stummadurioù hir pe c’hoazh er skol-veur, hag un nebeud tud o deus desket brezhoneg en o familh.\nDedennet on gant an dud a gomz brezhoneg d’o bugale bepred pe alies, hag ivez gant ar re a gomz dezho nebeut pe tamm ebet. Dedennet on gant ar re eo hollvrezhoneg o familh (tad ha mamm brezhonek) ha gant ar re a vev gant ur pried divrezhonek pe dambrezhonek.\nDivizet ’meus kemer e kont nemet ar gerent a ouie brezhoneg p’o deus bet o bugel kentañ hag o deus gellet ober o choaz adal penn-kentañ o buhez tad pe mamm. Studiañ ar gerent a zo en em lakaet da zeskiñ brezhoneg goude bezañ bet o bugale a c’hellfe bezañ sujed un enklask all a gav din.\nDaou doare enklask war an dachenn a vago ma studiadenn : ur c’houlennaoueg (questionnaire) hag atersadennoù (entretiens). Gant ar goulennaouegoù e c’hellin produiñ sifroù evit anveout gwelloc’h ar boblañs studiet. Gant an atersadennoù e vo lakaet war-wel an hentoù bet kemeret gant an dud hag o mod da welet o yezh, o sevenadur, ar gevredigezh, ar bed kea !


Unan eus ar skoilhoù brasañ e-pad an difi a oa merañ hor mekanikoù torret. Petra ober ganto ? Justine he doa ur mesker ne droc'he ket mui, ha me un urzhiater ne c'hellen ket lakaat war elum ken. Hon tech kentañ a zo bet kempenn pe lakaat da gempenn anezho. Met n'eo ket bet ken aes...\nZero lastez 5, an disprederezh raktreset\nAlies mat kempenn un ardivink a goust muioc'h a arc'hant, amzer hag energiezh eget prenañ unan nevez ! Dizoloet hon eus e oa bet ijinet un anv evit an dra-se : an disprederezh raktreset. N'eo ket tre ar fed e vez klasket berraat padelezh un ardivink o tigreskiñ kalite an tammoù. Met kentoc'h ar fed lakaat pep tra e plas evit ma vefe prenet ar poellgomzer nevez an abretañ ar gwellañ ganeomp-ni bevezerien.\nMeur a strategiezh a zo. Da gentañ e klask an embregerezhioù bras e-giz Apple e vije kompliket implij sistemoù kozh. Staliañ ar programmoù nevez hag hizivadurioù a zo dibosupl. Skouer resis evidon : adtapet em eus un iphone kozh digant ur vignonez ha n'on ket deuet a-benn e mod ebet da staliañ Instagram warnañ war zigarez ne glote ket ar stumm nevez gantañ. Diaes ar vuhez !\nOBSOLESCENCE PROGRAMMÉE : une conspiration ?\nMet n'eo ket un disprederezh deknikel nemetken. Rak difennet eo bet an disprederezh raktreset gant al lezenn abaoe miz Eost 2015 e Bro C’hall. Gellet a ra an neb a vez paket d'en ober bezañ kaset 2 vloaz en toull-bac'h ha kaout 300 000 euro tell-gastiz.\nGwashoc'h zo : broudet e vezomp da zilezel hor pellgomz daoust ma ‘z a mat-tre en dro! A drugarez d'ar marketing e vezomp lakaet da gavout design hor pellgomzoù divalav hag henamzerel, padal eo bet lakaet war ar marc’had tri bloaz a-raok… Anvet e vez an dra-se an “disprederezh neuz” (perceived obsolescence), talvezout a ra e seblant an objed bezañ distremenet, padal n'eo ket.\nSetu penaos eo deuet an Amerikaned da erlec'hiañ o iphone pep 22,7 miz, da lavaret eo nebeutoc'h eget pep 2 vloaz !\nSetu penaos en devo un den lambda e Bro-C'hall berniet e-korf e vuhez 8 mekanik kafe, 5 krazer bara, 5 skinwel, 20 pellgomz hezoug, 4 yenerez... Ur berniad plastik hag houarn ne vez ket adaozet evit c'hoazh, evit darn vrasañ anezhañ. Danvez prizius a vezo douaret, pe adkavet war bernioù lastez e broioù Azia ar su, pe c'hoazh e foñs ar mor.\nPenaos ober neuze ? Evit c'hoazh n'eus nemet an dud ekolo, ar stourmerien, da lâret eo ar boblañs emskiant a c'hell ober un dra bennak d'e live hiniennel. Mennozh ar fab lab da skouer a zo ur skouer dreist eus an intrudu-se. Met penaos kaout un diskoulm evit an holl ? Emañ lezennourien o labourat war daou ziskoulm er mare-mañ. Hervezo e rank padusted ar produ dont da vezañ un arguzenn evit gwerzhañ. Ar pezh n'eo ket betek-henn ! Da gentañ peogwir ez eo diaes d'ar prener gouzout da vat m'eo padus un ardivink ha da eil peogwir eo izel kenañ ar prizioù, ha n'eo ket ken grevus a-se evidomp adprenañ ur mesker da 20 euro bep 2 vloaz.\nLe droit a la réparation contre l'obsolescence programmée\nKinnig a reont neuze rediañ ar stalioù da hiraat padelezh ar gwarant, eus 2 da 5 bloaz, evit rediañ an embregerezh da gemer e karg ar c'hempenn. An eil kinnig a zo embann sklaer war ar produ feur kempennadur an objed, un tamm e giz al lizherenn evit ar performañs energetek.\nSpi a zo da gaout gant al lezennoù nevez, met diaes eo kaout fiziañs pa weler ledander ar gudenn ! Da c'hortoz, grit eveldon, prenit ho ardivinkoù a eil dorn war Backmarket, ul lec'hienn hag a ginnig a bep seurt objedoù teknologel kozh bet kempennet a-nevez er vro.\nculture bretonne culture culture régionale environnement déchets ménagers\ncopier le lien https://france3-regions.francetvinfo.fr/bretagne/difi-zero-lastez-an-disprederezh-raktreset-ur-gevredigezh-o-redek-war-lerc-h-an-deknologiezh-1828568.html\nAccueil > Bretagne > Difi zero lastez : an disprederezh raktreset, ur gevredigezh o redek war-lerc’h an deknologiezh


Pajenn:Catechis, 1817.djvu/78 - Wikimammenn\nbezàn, mar doc’h separet dious ar bastoret legitim, ezoc’h separet dious an Ilis. Douguen a ret, eme sant Paul, o setanç c’hui oc’h-unan, hac an oll a so obliget da evita pep sort commerç guenac’h en treo spirituel.\nSant Paul a ordrenas Tite Escop, hac en lezas en enezen Crêt evit ordren Esquibien ha Beleyen. C’hoas ur veaich, piou benac ne deo quet heritour d’an Ebestel hac a bretant bezàn Escop pe un dra all benac en Ilis, a so un tromper. Rac, eme sant Paul, den na ell dre e autorite e-unan en em attribui an hini da brezeg pe da administra ar sacramancho. Penaus e prezegont-ii ma ne dint quet casset ? Or ar c’hass-se, an destination-se a nez peini an oll fonctiono a so nul en Ilis Doue, a voe communiquet gant J. C. d’an Ebestel, dre ar re-màn, d’ar re a succede deze a re da re on bete. Bezàn ordrenet, destinet ha casset gant an Ilis, chetu a-se ar pes a ra ar pastor. Piou benac, eme sant Yan, ne antre quet en craou an denvet dre an oor, maes dre ur plaç-all, a so un tromper, ul laër. « Sant Paul o scriva d’ar Galatet, Paul abostol, non pas a beurs an dud, na dre autorite den crouet, mæs dre hini J.C., ne\nAdtapet diwar « https://br.wikisource.org/w/index.php?title=Pajenn:Catechis,_1817.djvu/78&oldid=118232 »\nKemmoù diwezhañ degaset d'ar bajenn-mañ d'an 7 Eos 2018, da 10:50.


Merry Christmas, Mr. Lawrence[kemmañ ar vammenn]\nDemat deoc'h, Mat eo ez afe ar pennadoù war wellaat, anat din. Met abalamour da betra ho poa lamet elfennoù 'zo pe lakaet reoù all hag a zo gaou : da skouer, ne oa ket bet kensevet ar film-mañ gant Paul Mayersberg, kensavet ar senario gantañ ne lâran ket, ya. Diwallit, mar plij ganeoc'h... A galon.--Prieladkozh (kaozeal) 15 Kzu 2014 da 10:16 (UTC)[respont]\nOuzhpennet ul linenn Senario en Infobox. Soulianis (kaozeal) 15 Kzu 2014 da 10:34 (UTC)[respont]\nUn draig all. Bet lakaet Senjō no Merī Kurisumasu da dalbenn orin ganeoc'h. N'on ket sur e vije peurwir : Merry Christmas, Mr. Lawrence an titl orin ha Senjō no Merī Kurisumasu an titl japanek, a gav din... A galon.--Prieladkozh (kaozeal) 15 Kzu 2014 da 14:03 (UTC)[respont]\nDemat, Ha gallout a rin kaout ur respont, mar plij ganeoc'h ? A galon.--Prieladkozh (kaozeal) 17 Kzu 2014 da 08:25 (UTC)[respont]\nPerak tec'hel kuit? Gwell eo delc'her penn da'm soñj, daoust d'an heskinerezh. Barrek out war ar stummañ pajennoù, da skouer. Ezhomm 'zo eus tud eveldout amañ.--Trec'hlid mitonet (kaozeal) 15 Kzu 2014 da 13:48 (UTC)[respont]\nAhel an aelez[kemmañ ar vammenn]\nTrugarez dit, Trec'hlid mitonet, evit da gemennad ken hegarat. — Soulianis (kaozeal) 15 Kzu 2014 da 16:05 (UTC)[respont]\nFentus eo, pa ziskouezer ur pennad nevez berr dit (ur bern zo, ha darn kalz koshoc'h evel-just) e komzez diouzhtu eus "disprizañ labour" ar re all, eus "sujañ", ha me oar petra. Met pa'z ez te da vlejal diwar-benn ur pennad re verr (boulc'het ganin evel-just) e kavez se naturel. Edgar dislavar. Hag e komzez eus brezel. Bianchi-Bihan (kaozeal) 15 Kzu 2014 da 16:59 (UTC)[respont]


Maoutken aour - Wikipedia\n(Adkaset eus C'hrysomallos)\nDistro Iason gant ar maoutken aour, war ur pod dremmoù ruz, war-dro 340–330 kent JK\nFriksos hag Helle, kouezhet diwar gein C'hrysomallos. Murlivadur roman eus Pompei.\nAr maoutken aour (Χρυσόμαλλον Δέρας /Chrysómallon Déras e gregach), e mojennoù Hellaz kozh, eo kroc'hen ha kreoñ ar maout askellek C'hrysomallos (Χρυσόμαλλος / Khrusómallos e gregach, diwar χρυσός / khrusós, « aour » ha μαλλός / mallós, « tamm gloan »). Hennezh a oa ul loen burzhudus, speredek, hag a ouie komz, hag a c'halle nijal d'al lec'h a gare.\nAthamas a oa roue Orc'homenos en Boiotia, e gevred Hellaz, ha dimezet d'an doueez Nefele. Daou vugel o doe : ur mab, Friksos (rodelleg), hag ur verc'h, Helle. Diwezhatoc'h e kemeras Athamas ur wreg all, Ino, merc'h d'ar roue Kadmos. Ha kuit Nefele, droug ha gwarizi enni, ha dour-beuz er vro.\nIno a glaske an tu da lazhañ he lezvugale: hervez doareoù zo eus ar vojenn e kontas bidennoù d'ar roue a gredas e oa ret aberzhiñ e vab peogwir e oa eñ a oa pennkaoz d'an dour-beuz.\nGalvet e oa bet neuze ar maout askellek e greoñ aour, C'hrysomallos, gant an doue Hermes, da vont da saveteiñ bugale Nefele.\nAr vugale-se, Friksos hag Helle, a bignas warnañ da dec'hel diouzh o lezvamm griz, Ino hec'h anv, a veze ouzh o heskinañ dalc'hmat. Siwazh dezhi e kouezhas Helle er mor, a zo bet graet gant ar C'hresianed an Hellespont anezhañ, pa oa ar maout e greoñ aour o lammat dreist ar mor, eus Azia da Europa. Neuze e lavaras ar maout da Friksos e kasje anezhañ da Golc'his, e Jorjia hiriv, war lez ar Mor Du.\nPa voe erru Friksos gant al loen e Kolc'his, war aod ar Pontos-Euksinos (ar Mor du), e voe aberzhet ar paourkaezh maout da Zeus d'e drugarekaat, ha miret ar c'hroc'hen kreouichennek, melen-aour, a voe ispilhet ouzh un dervenn, en un dervenneg sakr, gouestlet da Ares, doue ar brezel . Neuze e voe lakaet un aerouant, ha ne gouske morse, e-harz an dervenn da ziwall ar maoutken e greoñ aour.\nAr maout an hini zo aet d'ober steredeg Aries en oabl.\nFriksos a voe degemeret mat e ti Aietes, roue ar vro, mab da Helios, an heol, hag a roas ar maoutken aour dezhañ d'e drugarekaat, pa oa aet betek reiñ e verc'h C'halkiope da Friksos yaouank.\nArgonaoted[kemmañ | kemmañ ar vammenn]\nDiwezhatoc'h ez eas Iason hag e Argonaoted da gerc'hat ar Maoutken aour, ha tec'hel a c'halljont rak ar roue Aietes gant skoazell e verc'h Medeia, a veze o troc'hañ he breur Absyrtos a-dammoù, tra ma veze an tad o tastum ar re-se war he lerc'h.\nHerbert James Draper, 1904\nJ. W. Waterhouse, 1907\nAour[kemmañ | kemmañ ar vammenn]\nE Jorjia e ouie ar Svaned, er menezioù, lakaat krec'hin deñved er stêrioù da dapout an aour a ruilhe en dour. Aze e c'hallfe bout orin ar vojenn. E Batumi e Jorjia, e weler un delwenn da Vedeia ha hi o terc'hel ar maoutken kreouichennek\nUn Urzh ar Maoutken Aour a oa bet krouet gant dug Bourgogn, Fulup III Bourgogn er XVvet kantved, e 1430. Arouez Jeruzalem e oa, a ranke marc'heien an Dug adkemer d'he reiñ d'an Iliz katolik.\nDas goldene Vlies, drama gant Franz Grillparzer e 1819.\nDie Argonauten. levr gant Stephan Hermlin. 1974.\nMedea: Stimmen levr gant Christa Wolf. 1996.\nLa Toison d'or, gant Pierre Corneille (1660).\nLa Toison d'or, gant Théophile Gautier (1845).\nMédée, c'hoarigan gant Luigi Cherubini.\nThe Golden Fleece, gant Julian Hawthorne (1892)\n↑ Medeia hag ar maoutken aour e Batumi.\nAdtapet diwar « https://br.wikipedia.org/w/index.php?title=Maoutken_aour&oldid=1856689 »\nKemmoù diwezhañ degaset d'ar bajenn-mañ d'an 16 Du 2019, da 20:46.


Ur pennad Caterina de' Medici zo ivez.\nCaterina di Ferdinando de' Medici (Firenze, 1593 – Siena, 1629) a oa merc'h da Ferdinando Iañ de' Medici, Dug-meur Toskana, ha d'e bried Cristina di Lorena.\nEil merc'h ha trede bugel he zud e oa. Da gentañ e oa bet kaoz d'he dimeziñ da Henry Frederick, Priñs Kembre, pennhêr teir rouantelezhn Bro-Saoz, Skos ha Kembre, met dre ma oa ar priñs eus ur relijion anglikan ne oa tu ebet da gas an afer da benn.\nNeuze, e 1617, e voe dimezet da Ferdinando Gonzaga, Dug Mantova. Bugel ebet n'o doe.\nIntañveziñ a reas e 1626, ha distreiñ da Doskana. He niz Ferdinando II de' Medici a anvas anezhi da c'houarnerez Siena e 1627, hag eno e tapas ar vrec'h daou vloaz goude. Brud he doa Caterina da vezañ deol-bras. A-hervez e oa heñvel-bras ouzh he breur Cosimo II de' Medici hag ouzh he c'hoar Claudia.\n↑ 2,0 ha2,1 Young, p 387\nAdtapet diwar « https://br.wikipedia.org/w/index.php?title=Caterina_di_Ferdinando_de%27_Medici&oldid=1637435 »\nKemmoù diwezhañ degaset d'ar bajenn-mañ d'an 14 Ebr 2015, da 10:06.


Pajenn:Milin - Gwechall-goz e oa.djvu/14 - Wikimammenn\nPajenn:Milin - Gwechall-goz e oa.djvu/14\nMaro an tad, an daou zen yaouank-ma (ar map en devoa triouac’h vloaz hag ar verc’h seitek), o veza ma en em garent e gwirionez, n’o devoe ket a boan o chom an eil gant egile.\nAhend-all, danvez a-walc’h o doa ivez evit beva en o êz. Setu ma oant eürus. An dra-ma ne badas ket pell : an den, pa vez an eürusa war an douar, a rank dont d’en em zieza gant eun dra pe eun all bennak.\nA-benn eur pennad, Herri, skuiz o chom atao er gear, en em daolas da vont da chaseal, ha dibaot deiz a c’houlaoue, ne veze er gear namet dioc’h an noz evit debri e goan ha mont d’e wele. Antronoz e veze war vale kerkent hag a-raok an deiz adarre. Setu a oa e vuhez brema. E c’hoar, eun dervez, a lavaraz d’ezan :\n— Ne rez ket mad, va breur ; eur wech en amzer ne lavaran ket e ve fall d’it mont da ober eun dro da aveli da benn ; hogen, beza atao o redek dindan an amzer, o terri da gorf evit netra, ne gavan ket e ve fur d’it. Ouspenn zo c’hoaz, a pad ma vezez er-mêz evel-se e c’hell tud a bep seurt dont ama da ober droug, hep na ven-me va-unan evit miret tamm outo. Bez’ e tlefez eta dont ennout da-unan ha derc’hel atao d’ar pez en deus lavaret d’eomp hon tad, truez Doue oud o ene !\nAr c’homzou-man ha re all c’hoaz a lavaras Henori d’he breur a c’hounezas war heman a zeiz da zeiz. Gwelet ervad a rea ne lavare e c’hoar d’ezan ar pez a rea nemet evit e vad. Setu eta ma chomas krenn hep mont mui eus ar gear.\nO chom evel-se bemdez evel eur c’hi stag, an den yaouank-ma nea voe ket pell evit dont adarre da enoui ; ne ouie petra da ober eus e gorf hag eus e spered. C’hoant a deuas d’ezan\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/14&oldid=136655 »


Douaroniezh Mec'hiko — Wikipedia\nUr vro eus Norzh Amerika eo Mec'hiko. Harzoù war zouar he deus gant Stadoù-Unanet Amerika (3326 km) en norzh ha gant Belize (250 km) ha Guatemala (962 km) er su. Digor-bras eo ar vro war ar mor (10 143 km), war ar Meurvor Habask ha pleg-mor Kalifornia (7338 km) er c'hornôg, ha war mor ar C'haraibed ha pleg-mor Mec'hiko (2805 km) er reter. 1 972 550 km² eo gorread hollek ar vro, en ur gontañ 6000 km² a inizi er meurvor Habask, e pleg-mor Kalifornia, e mor ar C'haraibed hag e pleg-mor Mec'hiko. En em astenn a ra takad armerzhel dispellaus (TAD) Mec'hiko war 370 km adalek pep aod, en holl 2,7 milion a km². En dachennad ez eus ivez un nebeud inizi evel Guadalupe ha Revillagigedo (Meurvor Habask). Kavout a reer ivez menezioù-tan a-leizh. Pikern Orizaba a dizh 5700 m hag ar poent izelañ eo al Laguna Salada zo 10 m dindan live ar mor. Techet eo ar vro d’ar c'hrenoù-douar, a vez taer-kenañ a-wechoù.\nTreuzet eo Mec’hiko gant div aradennad-venezioù bennañ : Sierra Madre ar C’hornôg ha Sierra Madre ar Reter. Un astenn da Sierra Nevada Kalifornia eo Sierra Madre ar C’hornôg, hag un astenn da Venezioù Roc’hellek Mec’hiko-Nevez ha Texas eo Sierra Madre ar Reter. Etre an div aradennad-venezioù bennañ emañ plateiz Mec’hiko. An aradennad nevezvolkanek a verk er su bevenn Sierra Madre ar C’hornôg hag ar Reter. Bez’ ez eus ivez aradennadoù-menezioù disteroc’h evel ar Sierra Madre del Sur, ar Sierra Madre de Oaxaca, ar Sierra Madre de Chiapas, hag ar Meseta Central de Chiapas.\nUheloc’h eo su ar plateiz peogwir e sav da 2000 m war-bouez nebeut. Eno ez eus traoñiennoù a-leizh, stummet gant lennoù kozh. Meur a gêr vras evel Kêr Vec’hiko pe Guadalajara zo en traoñiennoù-se.\nRannet eo Mec’hiko e daou dakad gant Trovan ar C’hrank. Kerreizh eo an eil, hag en takad etretrovanel emañ egile. Kemmañ a ra an hin gant an uhelder. En norzh d’ar 24e ledenn e vez yenoc’h ar gwrezverkoù e-pad mizioù ar goañv, hag er su e chomont digemm a-hed ar bloaz daoust ma kemmont diouzh an uhelder.\nKemm-digemm e vez ar glaveier diouzh al lec’h m’emeur hag ar c’houlzoù-bloaz. Krin pe damgrin eo Kalifornia-Izel, gwalarn Stad Sonora, plateizoù an norzh ha ul lodenn eus plateizoù ar su. Er c’hornioù-bro-se e kouezh well-wazh etre 300 ha 600 milimetrad dour bep bloaz. War plateizoù ar su hag ar c’hornioù-bro pobletañ peurgetket (evel Kêr Vec’hiko ha Guadalajara) e kouezh well-wazh etre 600 ha 1000 milimetrad dour. Ouzhpenn 1000 milimetrad dour bep bloaz a vez resevet gant an izeldirioù a-hed pleg-mor Mec’hiko. 2000 milimetrad dour bep bloaz a vez resevet gant ar c’horn-bro e gevred Tabasco well-wazh ! Erc’h a ra diwar zegouezh war darn eus plateizoù an norzh ha darn eus pikernioù uhel Sierra Madre ar C’hornôg ha Sierra Madre ar Reter.\nAdtapet diwar « https://br.wikipedia.org/w/index.php?title=Douaroniezh_Mec%27hiko&oldid=1767754 »\nKemmoù diwezhañ degaset d'ar bajenn-mañ d'an 3 Gwe 2017, da 17:08.


Dinedin - Wikipedia\n(Adkaset eus Din-Edin)\nRiez Rouantelezh Unanet Breizh-Veur ha Norzhiwerzhon\nKod post EH-1 - EH-17\nKod pellgomz (44) 131\nMaer Lesley Hinds (sokialour)\nGorread 262 km²\nHed 03° 53′ R\nLed 44° 95′N\nUhelder keitat: 41m\nPoblañs hep kontoù doubl 448 624 (2005)\nStankter 1 727/km²\nDin-Edin war-dro ar bloavezh 1300\nDin-Edin(Dùn Èideann e gouezeleg, hag Edinburgh e saozneg) zo ur gêr war aod reter Skos, hag he c'hêr-benn eo abaoe 1492. Sez Parlamant Skos adsavet e 1999 eo. 447 624 annezad a yae d'ober he foblañs da vare niveradeg 2001 (eil kêr Skos eo goude Glasc'ho).\nWar an uhel emañ Kastell Dinedin a oa bet savet e ziazez ken abred hag er VIIvet kantved. Met adalek an XIvet kantved eo e voe savet an annez roueel-se a-barzh dont da vezañ ur gwall-greñvlec'h er XVIvet kantved.\nDinedin tennet eus the Illustrated London News e 1868\nFrankaet e voe Dinedin e 1329 ha savet e voe mogerioù kreñv en-dro dezhi er XVvet kantved. Goude faezhadenn Floden (1513) a-enep ar Saozon e voe divizet gant bourc'hizien kêr sevel un eil moger dro, a vez graet moger Floden anezhi, evit diarbenn an tagadennoù da zont. Goude unanidigezh parlamantoù Bro-Skos ha Bro-Saoz (1707) e kollas ar gêr he fouez politikel met chom a reas ur greizenn armerzhel ha sevenadurel a-bouez. Ouzhpenn ar C'hastell ez eus leizh a lec'hioù dedennus e Dinedin, e-giz ar Royal Botanic Garden, Iliz-Veur Sant-Jili, ar Mirdi broadel, Charlotte Square, ar Scott monument pe c'hoazh ar Royal Museum of Scotland (Mirdi Roueel Skos). Palez Holyrood (Holyrood Palace) eo annez ofisiel ar rouanez pa zeu da chom e kêr. En e gichen emañ savadur nevez Parlamant Bro-Skos adsavet.\nBrudet eo Dinedin gant he gouel meur, an hini brasañ er bed, a bad teir sizhun e miz Eost, hag a ginnig e-leizh a arvestoù eus an dibab war an holl dachennoù.\nReiñ a ra bod da unan eus brudetañ skolioù-meur Europa hag ar bed, Skol-Veur Dinedin, a zo e penn a-raok war dachennoù ar stlenneg hag ar melestradur. E Dinedin emañ ivez Levraoueg vroadel Skos (National Library of Scotland), anezhi levraoueg pouezusañ Skos (hag unan e-touez ar re vrasañ er Rouantelezh-Unanet).\n2 Annezidi vrudet\n3 Kêrioù gevellet\nAr Bank of Scotland e kreizig-kreiz Dinedin\nA-holl-viskoazh eo bet Dinedin unan eus brudetañ kêrioù Breizh-Veur. Abaoe ma voe staliet parlamant Skos e kêr e 1999 eo yac'h armerzh Dinedin a-drugarez da efedoù an digreizennañ-se ha da gresk an enfredoù da heul donedigezh servijoù ar gouarnamant. Ouzhpenn se ez eus en em staliet embregerezhioù eno abaoe m'eo bet digoret sez nevez ar gouarnamant. Emañ feurioù an dilabour e-touez ar re izelañ er Rouantelezh Unanet (war-dro 2,4%) hag ar feurioù krouiñ labour e-touez ar re uhelañ. Kreskiñ buan a ra poblañs Dinedin, dreist-holl a-drugarez da enbroerezh tud deuet eus ar peurrest eus ar Rouantelezh Unanet peurgetket. Koulskoude e pouez kalz ar c'hresk bras-se war an douaroù en tachad glas tro-dro da Zinedin, dreist-holl er c'hornôg e lec'h m'en em led fonnus an embregerezhioù hag an tiez-annez.\nDiazezet eo ar pep brasañ eus armerzh Dinedin war gennad ar servijoù, dreist-holl en-dro d'an touristerezh, servijoù an arc'hant, an deskadurezh hag an enklask war dachenn an teknologiezhioù uhel.\nAnnezidi vrudet[kemmañ | kemmañ ar vammenn]\nTony Blair, politikour ganet er gêr-se\nArthur Conan Doyle, mezeg ha skrivagner ganet er gêr-se\nSean Connery, aktour ganet e Dinedin\nJames Connolly, ganet e Dinedin\nShirley Manson, kanerez ar strollad-seniñ Garbage\nJohn Napier, doueoniour ha matematikour, ganet e Dinedin\nIan Rankin, skrivagner\nJoanne Kathleen Rowling, skrivagnerez\nWalter Scott, skrivagner ganet e Dinedin\nAdam Smith, prederour a gelennas e Skol-Veur Dinedin\nFrañs : Nisa\nKanada : Vancouver\nAlamagn : München\nItalia : Firenze\nUkraina : Kiev\nDanmark : Aalborg\nPolonia : Kraków\nStadoù-Unanet : San Diego\nZeland-Nevez : Dunedin\n↑ Din-Edin e Geriadur Hemon-Huon ha Geriadur Al Liamm.\n↑ Krommenn an enfredañ war lec'hienn Scottish-enterprise\n↑ Sifr tennet diouzh al lec'hienn Edinburghbrand\nAdtapet diwar « https://br.wikipedia.org/w/index.php?title=Dinedin&oldid=1866358 »\nKemmoù diwezhañ degaset d'ar bajenn-mañ d'an 23 C'hwe 2020, da 17:21.


Journal de Renaud Camus, samedi 21 avril 2018\ncréée le samedi 21 avril 2018, 16 h 22\nmodifiée le samedi 21 avril 2018, 16 h 24Plieux, samedi 21 avril 2018, midi et quart. Ma lettre ouverte à Viktor Orban, qui a été publiée cette semaine par un journal hongrois ~~~ ~~~~~-~~~~~ ~~~~~~~~~~, ~~~ ~~~~~ ~~ ~~’~~~~~~~~, ~~~~~~ ~~~~~~~~~~ ~~~~~~~, ~~~~~~~~~~~~~, ~~~~~ ~~~~~~~~~, ~~~~ réplique inattendue, mais ~~~~~-~~~~~ ~~~~ ~~~~~~~~~~~~~. ~~~~ ~~~~~~~~ ~~~~~~ ~~~ ~~~~~~ ~~~ ~~~~~~~~, ~~~ ~~~~~~, ~~~~~~~~ ~~~~~~~~~~ ~~~ ~~~~~~ ~~~~~~~~~~~~~~ ~~~~ ~~’~~~~~~~ ~~~ ~~’~~~~~~ ~~~~~~~~ ~~~~~~~~~~ ~~ ~~~~~~~~ ~~~~ ~~~ voix, à l’Europe ~~~ ~~~~~~~ ~~~ ~~~ ~~’~~~~ ~~~~~~~ ~~~~~~, ~~’~~~~~~~~~~~ ~~~’~~~~~ ~~~~~ ~~~ ~~~~ ~~~~~~ ~~~~ ~~~~~~~, ~~~~~~ ~~~ ~~~~~~~~~~ ~~~~~~ ~~’~~~~~~~~. ~~~~~~~~~~~ ~~~ ~~~~~~~~ ~~~~~~~~~~~~~~~, ~~~~ ~~~~~~ ~~’~~~~~~~ une volée de ~~~~~ ~~~~~. ~~~~~~~~ ~~~~~-~~~ ~~~~~, ~~~~, ~~~~~~~~~, ~~~~~~~~~ ~~~ ~~~~~~~~ ~~~~~ ~~ ~~~ ~~~~~~~~, ~~~~~~ ~~~~ ~~~ ~~~~~~~ ~~~ ~~~~~~~~, ~~~~~~~ ~~~~ ~~~ ~~~~~~~, ~~ ~~~~~~~~~~ ~~~ pays des deux ~~~~~~ ~~~ ~~~~ ~~~~~~~~~~~ ~~~ ~~’~~~ ~~~~~~ ~~~ ~~~ ~~~~~~~~~~~, ~~~~~ ~~~~ ~~~~~~~ ~~~~ ~~~~~ ~~~ ~~~ ~~~~~~~ ? ~~~ ~~’~~~~ ~~~~ ne ~~~~ aider, ~~~~~ : ~~’~~~~ ~~~~~~~~~ et ravager.\nMon correspondant ~~’~~~~~~~ ~~~~ ~~~~~ ~~~~ ~~~~~~~~~ ~~~~~~~~ ~~~~~~~~ ~~~~~~ ~~~~. ~~~~~~~~~~~~~~~~ ~~~ ~~~~~~~~~ ~~~~ ~~’~~~~~~~~~~~ ~~~~~ ~~~~~~~ ; ~~~ ~~~~~ ~~~ ~~’~~~~~~~~~~ ~~~~ ~~~~ ~~~~~~~~~~~~, ~~~~ ~~~~~ ~~~~~~ a fait beaucoup ~~~ ~~~~ ; ~~~~~ ~~~~~ ~~~ ~~~~ ~~~~ ~~~ ~~~ ~~~~~~~, ~~~~~~ ~~~~~~ : ~~~’~~~~~ ~~~~~ ~~~~~~~~~~~~ ~~~~~~~~~~ ~~~ ~~~’~~~~~ ~~~~~~~~~ ~~~~~~~~~~~ ~~~~~~~~~~ ~~~ ~~~~~~~~~ ~~~~ ~~~ réjouir — juste ~~~~~~~ ~~~~ choses.\nAu ~~~~~ ~~~ ~~’~~~~~~~~ ~~ ~~’~~~~~, ~~~~ ~~~ ~~~~~~~~~ ~~~~ ~~~~~~~ ~~~ ~~~~~~~ ~~~~~~~~~ ~~~~ ~~~~~~~ ~~’~~~~~~~, ~~~ ~~~~ ~~~ ~~~~ ~~~~~. ~~~ ~~~~~~ ~~~~~~.\nvoir l’entrée du samedi 21 avril 2018 et ses 3 images dans Le Jour ni l’Heure


Broken Britain zo un droienn ijinet gant ar gazetenn tabloid The Sun hag ar Strollad Mirour evit ober anv eus mennozh ur Rouantelezh-Unanet o kouezhañ en he foull a-fed domani sokial. The Sun en deus embannet alies istorioù gant an tem "Broken Britain" abaoe 2007.\nLoch pellgomz diistrujet\nAn droienn a zo unan bolitikel dreist-holl met an niver a istorioù lakaet da dalvezout dindan ar rummad-se a zo aet kalz war zigresk abaoe ma oa erruet ar virourien er galloud e 2010 ha dre ma vez sellet spisoc'h ha gant douetañs diazezoù ar c'heloù-se gant al lennerien.\n1 Mennad ar Broken Britain\nMennad ar Broken BritainAozañ\nDiazez mennad ar Broken Britain a zo da gavout en domani sokial a vefe o vont da forzh petra er Rouantelezh-Unanet. A-dreñv ar rummad-se e vez kavet pennadoù a gont istorioù liammet ouzh:\nBruderezh a-enep an evañ diroll pe Binge drinking\nBugale dilaosket gant o c'herent ha gant ar servijoù foran gwareziñ ar vugale, dreist-holl goude marv ar babig P ha skrapadenn Shannon Matthews.\nEvañ diroll ha dreist-holl gant ar vugale.\nFeulster ar gangoù\nAr c'hrennardezed dougerezed\nPolitikourien breinet, gant dispignoù diroll arc'hant foran\nGwallskouerioù pedofiliezh gant tud pinvidik ha brudet betek politikourien uhel\nTrucherezh er votadegoù\nEnbroañ a-druilh hag an Islam strizkredenner o tont war-wel\nAr Stad Big Brother\nAn tailhoù direizh\nAr servij yec'hed National Health Service o vont da get\nAn deskadurezh-stad o vont war fallaat\nAr gwareziñ gant an nerzhioù surentez o vont war fallaat\nEden Lake, film spont gant James Watkins, 2008\nAdtapet diwar « https://br.wikipedia.org/w/index.php?title=Broken_Britain&oldid=1839515 »\nDernière modification le 19 Mez 2019, à 10:32\nKemmoù diwezhañ degaset d'ar bajenn-mañ d'an 19 Mez 2019, da 10:32.


An diorren padus\nPell diouzh ur c'hiz a-du gant an endro, meizad « an diorren padus» a zo bet termenet e 1987 e-barzh un danevell embannet gant Bodad Bedel an Endro hag an Diorren Padus, a oa en e benn an Itron Brundtland, Kentañ Ministrez Bro Norvegia. Ar pal a zo « klask respont d'an ezhommoù a-vremañ hep lakaat en arvar barregezh ar rummadoù da zont da respont d'o re ».\nKenarroud an hin hag an energiezh a redi ac'hanomp da gregiñ e-barzh diouzhtu : foraniñ nebeutoc'h ha produiñ nebeutoc'h a lastez, krennañ war ar gaz karbonek taolet gant ar savadurioù hag an dezougen, ehanañ gant saotradurioù an dour, diwall ar vevliesseurted, stourm a-enep kresk an digevatalderioù, ar vreskted, an digenvez..\nAn Agenda 21 lec'hel\nE 1992, Emvod bras ar Blanedenn e Rio he doa degemeret diazezoù hag erbedoù evit an diorren padus, ha strollet int bet e-barzh ur « Roll-labour an obererezhioù evit ar XXIañ kantved » (Agenda 21). Embannet eo kefridi pennañ an tiriadoù hag ar strollegezhioù lec'hel e mellad 28 an diskleriadur : « Perzh ha kenlabour ar strollegezhioù lec'hel a vo a-bouez bras evit tizhout ar palioù ».\nAbalamour da se, en deus pep live-divizout da brientiñ ur strategiezh evit an diorren padus en e diriad.\nAn Agendaoù 21 lec'hel a zo ostilhoù dereat neuze evit aozañ war an dachenn al labour evit an diorrren padus.\nLakaat e pleustr un agenda 21 a zo ur raktres hollek ha fetis douget gant ar strollegezh en he fezh ha kaset en-dro en ur en em glevet gant hec'h obererien.\nOuzhpenn al labour da sevel an Agenda 21, e vez kaset war-raok holl raktresoù Kêr Plouzane en ur zelc'her kont eus interest an holl ha gant ar preder da vestroniañ ar c'houst evit ar gumun, hag ivez en ur deurel evezh ouzh an efedoù endro, sokial hag ekonomikel.\nAr pal a zo termeniñ, a-gevret gant an obererien lec'hel hag an annezidi, ur raktres lec'hel evit an tiriad, en ur zelc'her kont eus barregezhioù hor c'hevelerien : BMO, departamant Penn ar Bed ha rannvro Breizh.\nWarlerc'h bezañ bet savet un diagnostik evit an tiriad, ha bezañ kinniget anezhañ d'ar boblañs da geñver ar Forom keodedel e miz Ebrel 2011, emañ ar gumun bremañ er prantad da resisaat an oberoù a vo dalc'het e touez ar re a oa bet kinniget gant an dud o doa kemeret perzh er Forom.\nSkridaozañ an Agenda 21 a zlefe bezañ echu e 2012 evit bezañ votet e penn kentañ 2013.\nEvit gouzout hiroc'h ha kemer perzh dre Internet el labour da sevel an Agenda 21 – mañ : emgav war al lec'hienn : www.agenda21.ville-plouzane.fr


An ambroug niverel e Kemper - Nat B.Good\nEvit kaout muioc'h a emrenerezh ha diorren ho spered-krouiñ\nGoulenn skoazell digant ur pourchaser evit ar merañ kumuniezh n'eo ket ret evit amplaat ho kweladusted. Evit gwir, a-wechoù, n'eo nemet un istor a alioù, a zistro skiant-prenet pe a sell eus an diavaez evit dirouestlañ kudennoù 'zo.\nAn dirouestl evidoc'h : an ambroug niverel evit hoc'h embregerezh e Kemper\nGant hor servij ambroug niverel, ez eomp a-gevret ganeoc'h evit merañ ho pajennoù micherel war ar rouedadoù sokial. Reizhañ a reomp an ambroug-mañ diouzh ho skiant-prenet ha diouzh ho live mestroniezh eus an arc'hweladurioù kinniget gant bep platform. Pal an 2 formulenn ambroug o vezañ sikour ac'hanoc'h d'en em warrekaat war an emrenerezh hag an efedusted.\nNeuze, bezit distenn, emañ Nat B.Good o vont da ziskouez deoc'h an hent !\n• Dont a rit a e darempred ganeomp evit displegañ deomp ho kudennoù gant ar rouedadoù sokial.\n• Dont a reomp davedoc'h evit kemer an emgavioù a ambroug niverel tro-dro da Gemper, e Penn-Ar-Bed pe e Breizh a-bezh.\nHa bec'h de 'ï, ni ho sikouro da zibradañ war ar rouedadoù !\n• Prezeg a rit ganeomp eus hoc'h embregerezh, eus hoc'h istor war ar web ha war ar rouedadoù sokial hag eus ar c'hudennoù ho peus.\n•Dielfennañ a reomp ho pezañs war ar rouedadoù evit kavout ar pezh a zo da wellaat hervez hoc'h ezhommoù.\n• Asambles e savomp ar palioù.\n• Eskemm a reomp evit kavout ar poent diwar-benn ho jeu.\n• Hoc'h aliañ a reomp evit merañ ho pajennoù gant ar gwellañ doare.\n• Binvijiri ha finesaoù a roomp deoc'h evit dont da vezañ efedusoc'h.\nEvit ur gwelloc'h a emrenerezh\n2 emgav a 3 c'hardeur pep hinidre delefon pe video dre genrouedad\nUr sell a-dost war ho kudennoù pennañevit mont buan\nEskemmoù war-eeunevit en em gompren gwelloc'h\nDielfennañ ar c'hudennoù\nLakaat war sav dirouestloù\nFinesaoù evit kaout muioc'h a emrenerezh\nBinvijiri d'ho sikour\nMestroniit ho merañ kumuniezh\nE-pad 3 mizevit kaout ur bravik a emrenerezh\n3 emgav a 1 eurvezh hanter pep hini bep mizdre delefon pe video dre genrouedad\nEskemmoù war-eeunvit en em gompren gwelloc'h\nRespontoù d'ho holl c'houlennoù dre bostel, ne vern pedavare\nDoareoù evit en em renkañ ha gounit amzer\nFinesaoù evit diorren ho pajennoù\nLoc'hoù evit gwellaat ho kweladusted\nBinvijiri evit bezañ efedusoc'h ha evit kaout muioc'h a emrenerezh\nHa kemer a reoc'h an dorn war ma fajenn Facebook e-pad an ambroug ?\nNe raimp ket. N'hon eus ket ezhomm da gemer an dorn war ho pajennoù. Peurliesañ e vez graet al labour dre zisplegadennoù, kopiennoù skramm pe c'hoazh dre rannañ ar skramm e-pad videoioù dre genrouedad.\nDegouezhout a ra deoc'h mont war al lec'h evit emgavioù ambroug ?\nYa, gallout a ra degouezhout. Ma kavit gwelloc'h kaout un ambroug niverel war al lec'h e c'hallomp hen ober nemet e vo war bouez an 2 ziviz-mañ :\n1- Gwareziñ hag en em ziwall diouzh ar C'hovid, a ranko bez' graet en un doare strizh.\n2- Ar frejoù-hent a vo deoc'h da gemer e karg ouzhpenn d'an treuziad ambroug.\n"Ha c’hoant ho peus da vroudañ ha da greñvaat kehentiñ hoc'h embregerezh ? Arabat mont da glask pelloc'h ! Nat B.Good, mailhez war an danvez, honnezh eo ho Ten end-eeun emaoc'h o klask war he lec'h...Entannet, engouestlet, mennet mat, madelezhus e ouio Nat ho selaou. Da c'houde e c'hallo lakaat e pleustr ar pezh a faot deoc'h kaout a-fed kehentiñ war ar rouedadoù sokial. Goût a raio reiñ ul lañs nevez d'hoc'h embregerezh...Splannoc'h e vo ho kweladusted ha spletusoc'h hoc'h afer, en ur lakaat ho fiziañs e Nat B.Good... Ouzhpenn da se eo Nat ur plac'h sichant, fentus hag un den a-vicher eus an dibab... E-berr gerioù – ha n'eo ket fougasiñ ! - emañ-hi deus ar vegenn !!"\nRaphaël Droual, rener diorren Bretagne Media Live\n"Erbediñ a ran ouzhoc'h kenañ-ken dont e darempred gant Natacha evit merañ ha buheziñ ho rouedadoù sokial. Heuliañ a ran embannadennoù he blog dibaoe meur a vloavezh. Madelezhus hag entanet eo Natacha. N'eus ket da dortal ha deuit e darempred ganti evit ho raktresoù ! "\nN. Morvan, prezourez kehentiñ Océlorn


Rebelution - Wikipedia\nSanta Barbara, e California, er Stadoù-Unanet\nControlled Substance Sound Labs, Hill Kid, Raise Up Music\nRebelution a zo ur strollad Reggae a orin eus Santa barbara e California. Izili ar strollad a zo Eric Rachmany, Rory Carey, Wesley Finley, ah Marley Williams. Matt Velasquez a guitas ar strollad neubeut amzer goude ho defe krouet ho kentañ pladenn, Courage to Grow, lerc'h m'en deus skrivet ha kanet tro-dro d'an hanter eus ar c'hanaouennoù.\nStummet e 2004, an izili Eric Rachmany (kan/gitar), Matt Velasquez (kan/gitar), Rory Carey (klavier), Wesley Finley (tamboulinoù), and Marley D. Williams (gitar boud) en em stroll er skol-veur hag a vev e memes koulz e Isla Vista, ur gumuniezh e kichen traezenn Santa Barbara. E pad 2004-2005, e krogas Rebelution da zenniñ ingal e-barzh abadennoù lec'hel ha dizalc'h e lakont er maez un EP (etre ur single hag ur bladenn). Rebelution a lak ez maez ho kentan pladenn hiramzer "Courage to Grow" e miz Mezheven 2007. Ar bladenn a zo bet saludet evit e donioù fin, hag evit e gomzoù eus un anaoudegezh sokial. "Courage to Grow" a zo bet pellgarget kalz, ha c'hoariet war radioioù evel San Francisco Live 105. Ar bladenn a zo bet dibabet gant ar selaouerienn war Itunes evel gwellañ album Reggae 2007, ha tizet en deus ul leiñ gant an niverenn n°4 war ar Billboard Top Albums Reggae. Div vloaz goude Courage to Grow, e lak er maez Rebelution un eil pladenn anvet "Bright Side of Life". Ar 4 a viz Eost 2009 Bright Side of Life a zo e kentañ plas war Itunes er rummad Reggae, hag en trede plas evit ar bladennoù ar muiañ pellgarget er Stadoù-Unanet en holl rummadoù. Ar bladenn a diz an n°1 war ar Billboard Top Albums Reggae.\nAdtapet diwar « https://br.wikipedia.org/w/index.php?title=Rebelution&oldid=1464830 »


Bannieloù broioù Breizh | Geobreizh\nAr groaz du war ur foñs melen zo tennet eus banniel sant Erwan. Diouzh e du, an aerouant eo arouez sant Tudwal, patron ha krouer Treger. E 1996 e oa bet lakaet e gwerzh gant Coop Breizh ur bannielig du gant ur groaz du ha peder erezan. Kavet e oa bet e oa re dost da vanniel sant Erwan. Ar banniel nevez-mañ a denn d’ar banniel all met disheñvel eo ha plijout a ra d’an dud. Gallout a reer prenañ anezhañ (ment vras). Treset e oa an aerouant gant Jakez Derouët.\nBro-Gernev / Kernev\nUr maout gwenn war ur foñs glas. Ardamez “kanus” eo. Ur c’hoari gerioù war kern ha war knev evit ober “Kernev”. Kemeret evel ardamez gant Kemper. War ar banniel-mañ eo luskant an tourzh a-benn kaout un neuz nerzhusoc’h.\nBro-Leon / Leon\nWar hec’h ardamezioù eo diazezet banniel Bro-Leon. En aour e leon en sabel kudennek (diskilf, dideod, dizant). Ardamezouriezh kanus eo: ul leon evit Bro-Leon. Ijinet e oa gant Yoran Delacour.\nSavet eo bet diwar skoed kozh kontelezh Naoned, en erminig e gab en gul. Lakaet eo bet ar c’hab-se da vezañ ur vandenn a-hed ar wern, ha lakaet eo bet ouzhpenn lestr kêr Naoned. Al Liger zo aroueziet gant an dreustell gommek a zisparti norzh ha su Bro-Naoned, ken brezhon eo an eil hag egile evel ma tiskouez an erminigoù. Krouet e oa ar banniel-se gant Raphaël Vinet.\nDiwar skoed kontelezh Roazhon eo savet banniel Bro-Roazhon. Ouzh ar gwint ez eus ur vandenn du, hag erminiget eo ar flapenn. Niver rannoù-bro hengounel ar vro a zo aroueziet gant ar brizhennoù erminig.\nEus ar banniel-mañ a zo abaoe 2008.\nBro-Sant-Brieg / Goello-Penteür\nDiwar ardamezioù kêr Sant-Brieg: ur gripi (unaniezh tiegezh Pentevr ha Moñforzh) war ur foñs glas. An tric’horn erminiget a adkemer stumm douaroniel ar vro-se. Gant tric’horn tu ar wern eo aroueziet Bae Sant-Brieg. Ijinet e oa e graferezh gant Divi Kervella.\nE-pad pell e veze graet evit ar vro-mañ gant banniel kêr Sant-Maloù, (banniel ar gourserien) (pe gant adstummoù diwarnañ), ar pezh ne oa ket gwall entanus pa ne gave ket da dud diabarzh ar vro ne ne’m santent ket gwall dost d’ar gêr-hont…\nE 2006 e oa bet dibabet gant ar gevredigezh Bannieloù Breizh ar raktres bet savet gant Divi Kervella ha Mikael Bodlore-Penlez. Diazezet eo war bannieloù kozh hag istorel Sant-Maloù disoñjet-krenn bremañ (kement-mañ evit ma ne vefe ket gwelet liamm anat ebet gant ar gêr). Gant an 3 erminig a gaver er c’honkoù 2 ha 3 eo aroueziet teir rann istorel bennañ ar vro (Poualed, Poudouvr (en-dro da Zinan), ha Porc’hoed). Bevenn velen ar groaz a dalvez evit livioù ardamez an teir rann-se ivez (melen ha ruz eo livioù Sant-Maloù, Dinan ha Porc’hoad).\nAr banniel-se a zo anezhañ abaoe 2008.\nBro-Wened / Broereg\nBanniel Bro-Wened a zo erminiget gant ur groaz ruz koñchek ruz. Kavet e vez ar banniel-se skeudennet war livadurioùigoù eus ar XVvet kantved.\nWar-sav eo bet adlakaet e 2008.\nDiazezet war skoedoù kontelezh Dol (1173). Unan a oa ruz gant gwerzhidoù erminiget. Unan all a oa palefarzhet en argant hag en gul. War ar gwenn ez eus bet ouzhpennet tri erminig evel ma vezont kavet war skoed kêr Zol. Ijinet e oa ar banniel-se gant Yoran Delacour e 1996.


Gaovan hag an Den Gwer - Wikipedia\nPajenn gentañ golo al levr bet adembannet e 1988\nGaovan hag an Den Gwer zo ur romant berr a-walc'h (78 pajenn) gant Roparz Hemon, azasaet e brezhoneg eeun diwar an istor saoznek Sir Gawain and the Green Knight hag embannet gant Embannadurioù Douar ar Yaouankiz (Al Liamm) e 1949 evit ar wech kentañ.\nAdembannet e oa bet al levr e 1988 gant An Here, skeudennoù gant Tudual Huon ennañ.\nBanvez bras a zo e Kamelod, kastell ar Roue Arzhur, da Zeiz Kentañ ar Bloaz, pa zegouezh ur ramz war e varc'h, ken gwer o-daou hag an holl draoù douget gant an den-mañ. Gaovan e-unan, niz ar roue, a yelo da dennañ ar blouzenn diwar skoaz an Den Gwer.\n↑ Roparz Hemon (1949) : Gaovan hag an den gwer, An Here, 1988 (ISBN 978-2-86843-052-6)\nAdtapet diwar « https://br.wikipedia.org/w/index.php?title=Gaovan_hag_an_Den_Gwer&oldid=1977341 »


Glaouaer koad ar C’hranou - Wikimammenn\nGlaouaer koad ar C’hranou\nTi moulerez Sant-Gwilherm, 1911 (p. 125-134)\n◄ Noz ar Pelgent en eun ti-soul Glaouaer koad ar C’hranou Troiou kamm great gant al louarn d’ar bleiz ►\nEpad an amzer-ze, Alexandr — (greomp Per anezan hiviziken, rak oc’h en em gaout e Pariz Alexandr a jenchas hano) — a yoa paotr marchosi en eun hostaleri. Eur mevel eo eus ar re wella, gouzout a ra an tu da vaga ha da gempenn ar c’hezeg, e seurt ne c’hoar den ; hag ar vrud anezan a yea e pep leac’h.\nBrud vat Per a yeas zoken betek ar Roue, hag e oe lavaret dezan ne c’hellje kaout e nep leac’h den da c’houzout entent kouls ouz e gezeg evel ma c’houie Per.\nHag ar Roue, mar gouie avat, da c’houlen Per.\n— « O ! eme e vestr, d’eoc’h-hu, aotrou Roue, her roin ; mes n’her rofen da zen-all ebet. »\n— « Mat, eme ar Roue da Ber, deus ganen me ! Paeet gwelloc’h e vezi. »\n— « Ya, mes, eme Ber, me en em gav mat ama, ha n’eo ket bet ar c’hiz ganen da jench mestr pa blijan dezan. »\n— « O ! eme e vestr, kea, p’eo gwir e fell d’ar Roue kaout ac’hanout. »\n— « Mat, eme Ber, war ho ker e zin. »\nA laer bras Kongar n’ez oa ket nemeur a fouge ennan o welet Per o tont da vevel da di ar Roue. An dra-ze ne vire ket ouz Per da veza meulet hag anavezet gant an holl evel eur mevel dispar.\nE keit-se, ar Roue a gouezas gwall glanv, ha medisin ebet ne aneveze e glenved. Evelato, eun deiz e teuas eur medisin dianveziad hag a lavaras :\n— « Hennez a ranker frotta e zaoulagad gant lore ar vuez, hag hounnez a zo en unan eus seiz rouantelez ar gozed. »\nNeuze e savas meneg da vont da glask al loren vurzudus. Piou a yelo ? Ha den ne gaved.\nEun dervez e weled skrivet gant Per war doriou ar marchosi, e rus hag e gwenn : « Mont a ran da gerc’hat loren ar vuez, ha mar teuan kuit, va faeron a lakaio Kongar da zibri piz. »\nPer, war ar gwella loan eus ar marchosi, a droc’he hent. Pa zigouezas ar pardaez, edo en eur c’hoad ha\n« Ne gave na ti nag oz\n« Na gwele da gousket en noz. »\nE pep tu e kleve al loened gouez o vlejal. « Mat, eme Ber, n’eo ket a-walc’h d’in chom ama, red eo d’in monte begeur wezen da welet ha n’eus ti ebet a-dost. »\nPa bignas e welas ez oa demdost d’ezan eur maner sklerijennet. Neuze e tiskennas hag ez eas d’ar red etrezek an ti e wele goulou ennan. Pa zigouezas gant an ti, e kavas eur mell dor vras gant eur morzol a bemp kant lur warni, hag hen skoi tri daol. Kerkent e teuas eur vatez da zigeri.\nPa welas ar vatez piou oa, e lavaras :\n— « It buhan gant hoc’h hent, rak ama ez eus o chom eur rounfl, a zo eat da vro ar gristenien da gerc’hat tud da zibri, ha mar chomit ama e viot lonket gantan. »\n— « Daonet, eme Ber, mar choman er meaz e vezin debret ive ; gwell eo ganen enebi ouz eur rounfl eget ouz eul leon. »\nHag hen en ti.\nNeuze, hi a lavaras d’ezan penaos oa bet laeret gant ar rounfl (ogre), hag oa merc’h da Roue ar Spagn.\nEur mell pod bras a yoa er gegin, tan dindannan ken e rusie ar siminal.\n— « Petra rez eus ar fourn-ze ? » eme Ber.\n— « Poazat a ran, emezi, pevarzek den d’ar rounfl… Selaou !… me gav d’in ema o tont ; gwell eo d’it mont da guzat ! »\n— « O ! n’ez in ket ! »\nKerkent, boum ! boum ! boum !… hag ar c’horfeg bras en ti.\n— « C’houez kristen a glevan !… M’hen debro, mar her c’havan ! »\n— « Ya, ya, me zo deuet ama eus perz Roue Bro-C’hall, evit ho saludi ! »\n— « A ! ya ?… mat eo neuze… Ro d’ezan e goan da c’hedal. »\nGoude-ze Per a oe kaset d’e gambr ; hag evit dont anezi oa red treuzi hini ar rounfl teo.\nKerkent ha m’oa eat hema en e wele ec’h en em roas da roc’had.\n— « Asa, eme Ber, ne c’hellin ket kousket gant an ifern-ma ? Bremaik e vezo red d’in gwelet d’ezan ! »\nHag hen kregi en e gleze, ha gant eun taol e tigor an nor war gambr ar rounfl.\nAn nor o tigori a zihun hema :\n— « A ! prenvig douar, petra rez aze ? »\n— « Kouezet oun eus va gwele oc’h huvreal ! »\n— « Mat, arabat eo d’it huvreal ken, prenvig douar ! »\nAr rounfl en em roas da gousket adarre, ha ne oe ket pell, da roc’had.\nNeuze Per a zavas adarre ; ha gant eun taol penn e taolas an nor dreist gwele ar rounfl.\nHema a loc’h buhan eus ar gwele edo ennan en e zeiz pleg, da glask ar prenvig douar. Per, gant e gleze, a faoutas e gov d’ar c’horfeg, hag a redas buhan eus ar gambr, en aon ne vije beuzet er gwad a deue eus an aneval.\nPa zigouezas an den yaouank en traon oa strafuilhet oll ar watez o welet ar gwad o redet ken teo gant an derezou.\n— « Petra zo digouezet ? » emezi ?\n— « Lazet ar rounfl ! »\n— « Mil bennoz d’an aotrou Doue, ha d’eoc’h ive, den a galon ! » Goude eur pennad Per a lavaras :\n— « N’eo ket a-walc’h ; red eo kas al louz ac’halese. »\nHag i ha pignat o daou gant ar goulou.\nAr c’horfeg bras a oe stlapet er meaz d’an anevaled gouez da zibri ; ha goude-ze Per hag ar vatez a yeas da ober bep a gousk, gounezet mat gant an eil hag egile.\nAntronoz, Per a lavaras adarre :\n« N’eo ket a-walc’h c’hoaz: da rouantelez ar gozed e rankan mont da gerc’hat loren ar vuez ; ha gwasa zo, hentebet na c’houzon. »\n— « Bezit dinec’h ! eme neuze ar vatez ; aze ez eus prizonierien deuet deac’h gant ar rounfl koz, hag a zo eus ar vro-ze. Rak ar seiz rouantelez o devoa an droug-kinnig da baea d’ezan.\n— « Mat eo neuze avat, eme Ber. Ar re-ze, en eur zistrei d’ar gear, a ziskouezo d’in an hent. »\nPa ’z eas Per da zigeri war ar brizonierien, deuet en derc’hent gant ar rounfl, ha da lavaret d’ezo ar pez a yoa c’hoarvezet, ar re ma ne c’houient dare e peleac’h lammet kement a fouge a yoa enno.\nNeuze ez eas ganto en hent.\nPa en em gavchont e kear-benn genta rouantelez ar gozed, ez ejont war eün da gaout ar Roue, hag ar re oa bet saveteet o buez d’ezo gant Per a lavaras d’ar Roue kement a fouge a yoa enno.\nPa en em gavchont e kear-benn genta rouantelez ar gozed, ez ejont war eün da gaout ar Roue, hag ar re oa bet saveteet o buez d’ezo gant Per a lavaras d’ar Roue kement a yoa c’hoarvezet.\n— « Enor d’eoc’h, den yaouank, eme ar Roue ; d’eoc’h-hu hiviziken e paeimp an droug-kinnig. »\n— « Tra ! Tra ! eme Ber, na kinnig, na tud. Me zo deuet da gerc’hat loren ar vuez. »\n— « N’ema ket em rouantelez, eme ar Roue. Mes me roio d’eoc’h eul lizer, hag e viot henchet eus an eil rouantelez d’eben. »\nPa zigouezas Per e Pariz, e welas oa trist maro an dud : toc’hor bras oa ar Roue. Hag hen d’al lez, ha goulen mont e kambr an den klanv : « O ! ne yeloc’h ket, re doc’hor eo ! »\n— « War filhor ar Roue ? ya, evel ma’z omp-ni. Deus atao, bremaik e vezo diskouezet d’it penaos e vez kempennet filhor ar Roue ! »\nNeuze ar Roue a roas urz da zifframma korf ar yudas Kongar etre pevar marc’h follet. N’oa ket bet pell an abaden, amzer a-walc’h da lavaret e « in manus » e daou pe dri c’her.\nEvel-se, an nep a ra an drouga vez reustlet abalamour d’ezan, pe er bed-ma, pe er bed-all, peurliesa en daou leac’h.\nGoude beza laket ober da Gongar evel m’hen doa gounezet, ar Roue a lavaras d’e filhor :\n— « Brema, Alexandr, kurunen Bro-C’hall az pezo ; me a zo koz, dioc’htu e vezi kurunet. »\n« Ha n’eo ket ’ta, emezan da dud e lez, e vezot laouen o welet lakaat ar gurunen war benn va filhor Alexandr : great en deus leun a oberou galloudus ? »\n– Ya, ya, bevet ar Roue Alexandr ! »\n— « Mat, eme ar Roue yaouank, eun dra c’houlennan diganeoc’h, va faeron. Goulen a ran m’am lezot da zimezi gant eur plac’hig a-zoare, merc’h da Roue ar Spagn, am eus tennet eus tre skilfou eur rounfl.\n— « Gra evel a giri, va filhor ! »\nDem goude, pevar c’hant den armet a yea da gerc’hat ar plac’h yaouank. Alexandr a yeas eur pennad mat dioc’h Pariz d’he diambrougi, ha neuze kear Bariz a reas d’ezo eun digemer eus ar re gaera.\nTrumma ma oe gellet goude-ze e oe great an eured.\nAr glaouaer, an demezel, ha zoken holl voutouerien Koad ar C’hranou, a oe en eured.\nMe a yoa bet ive enni, ha gwisket kaer ez oan : eun tok aman, eur zae grampoez gant boutonou spezard, eur bragez paper-stoup, hag eur boutou gwer.\nAr friko a badas pell hag hir ; mes me a deuas kuit a-raok m’oa echu. Heol a yoa kement ma n’oan ket deuet pell dioc’h Pariz oa kouezet ha teuzet va zok aman. Va zae grampoez a oe amanennet ker brao gant va zok, ma rankis debri anezi. Va boutonou spezard evelato a espernis hag a lakis em godel. Ne jomchent ket pell eno, rak ar c’hrampoez a yoa sallet eun tammig gant va zok aman, hag a zigasas sec’hed d’in : debri a ris va boutonou.\nKen tom oa bet an amzer ma tirollas eur barr arne spontus ; glao a reas kement, ma welis prestik va bragez paper-stoup o tispega, o tistamma hag o koueza diouzin. Siouaz d’in ! ne jome tamm dilhad ebet ken war va zro, hag e ranken mont a-dreuz.\nEn eur dreuzi eur valaneg, nevez troc’het ar balan enni, e torris va boutou gwer.\nDem goude, e tigouezas ganen eur vaouez goz, eun dant hep ken d’ezi, mes keit ha va breac’h oa.\n— « Petra rez aze, louz ac’hanout ? » eme ar c’hrac’h goz.\nHag i kregi e va bleo, ha foulti ac’hanon e kreiz etre tuchen sant Kadou ha tuchen sant Mikeal. Ha keit ha moan bet o kerc’hat eur gifchen da denna va fenn eus a dre an diou duchen-ze, ez oa bet eul laouenanig oc’h ober e neiz e va ginou, hag abaoue oun chomet ginaouek.\nAdtapet diwar « https://br.wikisource.org/w/index.php?title=Glaouaer_koad_ar_C’hranou&oldid=160240 »\nKemmoù diwezhañ degaset d'ar bajenn-mañ d'an 26 Ebr 2020, da 12:34.


Bertry - Wikipedia\nLec'hiadur Bertry en Arondisamant Cambrai\nEtrekumuniezh Communauté de communes de l'Espace Sud Cambrésis\nKod INSEE 59074\nMaer Jacques Olivier\nGorread 8,54 km²\nLed 50° 05' 16" Norzh\nHed 03° 26' 36" Reter\nUhelder kreiz 131 m\nUhelder bihanañ 119 m\nUhelder brasañ 152 m\nPoblañs hep kontoù doubl 2 212 (2007)\nStankter 259 a./km²\nBertry a zo ur gumun eus departamant an Norzh e Bro-C'hall.\nBrezel-bed kentañ: trapet ha distrujet e voe ar 1st Gordon Highlanders (Skosis) eus lu ar Rouantelezh-Unanet e Bertry d'ar 26 a viz Eost 1914 gant an Alamaned. Kemeret e voe ar gêriadenn d'ar 9 a viz Here 1918 gant ar South African Brigade.\nAn iliz katolik, bet adsavet e 1855, hag an tour-iliz eus ar XVvet kantved\nAn templ protestant, 1866.\nAfrika ar Su 10\nMarvet int e-pad ar Brezel-bed kentañ. Lod ag ar re varv a voe douaret gant an Alamaned e miz Eost 1914, ar re all gant ar 3rd Cavalry Division hag ar 38th (Welsh) Division e miz Here 1918. Daou vez a voe degaset eus an astenn a oa bet graet d'an Alamaned e mervent ar vered .\nUn ti-bresañ bier, gwechall.\nMeurzh 2001 Meurzh 2014 Jacques Olivier\n↑ Catho Cambrai\n↑ Huguenot info\nAdtapet diwar « https://br.wikipedia.org/w/index.php?title=Bertry&oldid=1862176 »


Kaozeadenn Implijer:Kergourlay - Wikipedia\nSalud, Kergourlay, Un degemer c'hwek a roomp dit war ar Wikipedia e brezhoneg\nDemat, Kergourlay. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nSpi hon eus az po plijadur war Wikipedia e brezhoneg. --Y-M D (kaozeal) 7 Ebr 2012 da 17:38 (UTC)\nSoig Siberil eo anv an den : http://www.soigsiberil.com/ Bianchi-Bihan (kaozeal) 2 Ebr 2012 da 04:54 (UTC)\nE Breizh, eus Breizh, hep kemmadur.\nStinglehammer (kaozeal) 22 Mae 2017 da 23:34 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Kergourlay&oldid=1792210 »\nDernière modification le 30 Ebr 2018, à 20:14


Kevandir - Wikipedia\nAn doare boas da rannañ ar bed e kevandirioù\nUr c'hevandir a vez lavaret en douaroniezh eus ur gorread bras a zouar, gant mor tro-dro dezhañ pe en-dro d'an darn vrasañ anezhañ. Ur ger eo a zo deuet eus ar c'hembraeg dre Kreizenn Imbourc'h Sturyezhouriezh SADED e 1963, hag a vez implijet el levrioù-skol a-vremañ.\nPemp kevandir[kemmañ | kemmañ ar vammenn]\nEn doare-se ez eus pemp kevandir : Afrika, Antarktika, Eurazia (da lavarout eo Azia gant Europa), Norzhamerika, Suamerika (an daou-mañ stag gant ur strizh-douar), met a-wechoù e vez meneget enez divent Aostralia evel ar c'hwec'hvet kevandir.\nMet aliesoc'h e vez mesket an doare douaroniezhel-se da welet an traoù gant un doare sevenadurel hag istorel, ha neuze en em gaver gant :\nAmerika (gant Norzhamerika ha Suamerika lakaet a-gevret)\nAntarktika (evel m'eo didud e vez lezet alies a-gostez)\nAzia (Eurazia lamet Europa diouti)\nEuropa (iskevandir kornôg Eurazia)\nOkeania (Aostralia, mui inizi ar Meurvor Habask)\nD'o zro e c'hall ar c'hevandirioù bezañ rannet e iskevandirioù. Kaoz a vez dreist-holl eus iskevandir Indez.\n↑ Dafar 63, Kreizenn Imbourc'h Sturyezhouriezh S.A.D.E.D., Preder, Kaier 51-52, 1963.\nAdtapet diwar « https://br.wikipedia.org/w/index.php?title=Kevandir&oldid=1980942 »\nKemmoù diwezhañ degaset d'ar bajenn-mañ d'an 17 Meu 2022, da 11:05.


Dulenn - Wikipedia\nKêr-benn Republik Iwerzhon eo Dulenn (iwerzhoneg Baile Átha Cliath; saozneg Dublin). Kêr vrasañ an enez eo ivez (554 000 annezad er gêr). Gant he zrowardroioù ez eus ouzhpenn 1 200 000 a dud o vevañ enni.\nDublin — Dulenn\n"Keodidi Sentus, Keoded Eürus"\nMaer (2019) Paul McAuliff (FF)\nKodoù post D01 → D18, D20, D22\nKod pellgomz 01 (+3531)\n1 347 359\nStankted 4 822 ann./km²\n53° 21' N – 6° 16' K\nEmañ-hi a-hed ar stêr Life, war aod reter ar vro. Diazezet e oa gant ar Ouezeled er 7vet kantved. En em staliañ a rejont ar Vikinged eno er IXvet kantved. E 1922 e teuas da vezañ kêr-benn Stad Dieub Iwerzhon.\n5.1 Tud bet ganet eno\n5.2 Tud bet marvet eno\n7 Daveoù ha notennoù\nMeneget e oa gant Ptoleme ul lec'h Eblana e anv tro-dro 140 goude JK.\nAnat eo ar ger e brezhoneg : du-lenn da lâret eo lenn zu. Dont a ra eus ar gouezeleg dubh ha lind.\nHervez niveradeg 2016 e oa 553 165 annezad e kêr Dulenn er bloazh-se, 1 270 603 annezad a oa e kontelezh Dulenn rannet e pevar takad melestradurel : kêr Dulenn, Dulenn Su, Fingal ha Dún Laoghaire-Rathdown, ha 1 804 156 annezad e rannvro Dulenn Meur.\nLabouradeg kozh Guinness zo deuet da vezañ ur mirdi ramzel war istor ar merk.\nEr bloavezhioù 1990 ha 2000 e oa Iwerzhon lesanvet an Tigr keltiek abalamour d'he c'hresk armerzhel bras. Hiziv emañ staliet eno sezioù pe da nebeutañ bonioù gwezhiadel kalz embregerezhioù amerikan evel Microsoft, Google, Facebook, Amazon, eBay, PayPal, Yahoo!, Twitter, Accenture ha Pfizer.\nTizhet e oa he feur dilabour izelañ gant Dulenn en eil kard eus ar bloavezh 2018, gant 5.7% hervez an Dublin Economic Monitor,.\nCroke Park, trede stad brasañ Europa, sez ar Gevredigezh atletek gouezelek.\nUnan eus stadoù brasañ Europa eo Croke Park. Eno e vez aozet krogadoù ar sportoù gouezelek evel an hurling hag ar mell-droad ouezelek, sport muiañ-karet an Iwerzhoniz. Degemer a ra ivez krogadoù etrebroadel rugbi ha sonadegoù evel re U2 ha Robbie Williams. Stad Lansdowne Road a zegemer krogadoù mell-droad ha rugbi.\nTachennoù zo e trowardrioù ar gêr evit ar redadegoù levrini, e Shelbourne Park da skouer, hag evit ar redadegoù kezeg, evel e Leopardstown. Kalz stadoù all a zo evit ar basket-ball, an handball gouezelek, an hoke war leton hag an atleterezh.\nD'an 11 a viz Gouere 1998 e oa bet dalc'het rakredadeg Tro Bro-C'hall 1998 e Dulenn (a-benn d'an eur) ; aet e oa bet ar maout gant Chris Boardman (Bro-Saoz).\nKêr-benn Europa ar sport a oa Dulenn e 2010.\nJonathan Swift e 1667,\nThomas Moore e 1779,\nSheridan Le Fanu e 1814,\nOscar Wilde e 1854,\nGeorge Bernard Shaw e 1856,\nPatrick Pearse e 1876,\nJames Joyce e 1882,\nSamuel Beckett e 1906,\nBertie Ahern e 1951,\nBono e 1960.\nJonathan Swift e 1745,\nSheridan Le Fanu e 1873,\nJames Connolly ha Patrick Pearse fuzuilhet e 1916,\nÉamon de Valera e 1975,\nRoparz Hemon e 1978.\nSan Jose e Kalifornia (\nStadoù-Unanet) abaoe 1986\nBro-Saoz) abaoe 1997\nKatalonia) abaoe 1998\nSina) abaoe 2011\nSkoulmet e vez ivez liammoù mignoniezh gant kêrioù all :\nJorjia) etre 2014 ha 2017,\nMec'hiko) e-pad 4 bloazh,\nMec'hiko) abaoe 2013,\nRusia) abaoe 2009\nRusia) abaoe 2010\nSina) e 2016 hag e-pad 3 bloazh.\n↑ (en)Monitor: Dublin unemployment falls to lowest level in 10 years amid economic resurgence. Kavet : 2 a viz Eost 2018.\n↑ (en)14th issue of the Dublin Economic Monitor. Kavet : 1 a viz Eost 2018.\nAdtapet diwar « https://br.wikipedia.org/w/index.php?title=Dulenn&oldid=1976331 »


Kaozeadenn Implijer:Moran - Wikipedia\nSalud, Moran, Un degemer c'hwek a roomp dit war ar Wikipedia e brezhoneg\nDemat, Moran. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nN'ouzon ket ma 'z out boaziet da implijout wiki, mod all setu a-us un daolenn evit da sikour.  --Y-M D (kaozeal) 13 Meu 2010 da 14:32 (UTC)\nDonemat dit. Labour a gavi en hon wiki-ni. Bianchi-Bihan 13 Meu 2010 da 13:23 (UTC)\nTrugarez dit. Bezañ degemeret gant un 'donemat' kentoc'h eget un 'degemer mat' a zo sin vat, hag a ro kalon ha spi din ^^. Labour a zo da ober e-leizh, hag emaon e soñj plantañ 'barzh. Reizhañ pennadoù marteze ? ^^ Moran 13 Meu 2010 da 13:35 (UTC)\nC'hoari Σίσυφος / Sisifos ? Un ali: hastañ goustad. Bianchi-Bihan 13 Meu 2010 da 13:41 (UTC)\nMa hini ne vo ket peurbad (a soñj din ?). Tamm ha tamm e yelo gloan da stamm, ha bravat stammenn. Moran 13 Meu 2010 da 13:48 (UTC)\nJust ur gerig evit da gelaouiñ, er sizhun-mañ e vez kaset ur raktres gant Lise Diwan Karaez (lisead on du-se) ha setu ez eus un tamm dizurzh dre ma 'vez krouet ur bern pennadoù d'un taol, met ur strollad emaomp evit ober war-dro. Plijet bras on o welout un implijer nevez oc'h erruout ha gant ma 'z po plijadur da labourat. Ma 'peus goulennoù da sevel ez eus An Davarn pe mont war-eeun da gejañ gant implijerien. A galon--Y-M D (kaozeal) 13 Meu 2010 da 14:32 (UTC)\nGwelet am eus an tabut en davarn, ya. Ur raktres brav eo koulskoude, ha talvoudus kement-all (a c'hellfe padout pelloc'h eget ur sizhunvezh, mmmmh ?). Karet 'm befe gellout en ober pa oan-me du-hont. Lavar demat da Lomig diouzh ma ferzh ! Moran 13 Meu 2010 da 14:40 (UTC)\nNe vefes ket bet e skolaj Diwan Kemper un nebeud bloavezhioù' zo? --Ex-Smith 13 Meu 2010 da 15:08 (UTC)\nHag ez on. Emañ ma c'hoar du-hont c'hoazh, ha ma breur el lise ;) N'eus ket kement-se a Voraned e bedig ar brezhoneg (siwazh :p), hag I like to speak English very well. Moran 13 Meu 2010 da 15:14 (UTC)\nNe gav ket din ez eo un tabut gwir, met kompren a ran anezho. Un tamm dizurzh a zo bet er pennkentañ, met bremañ e kavan ez eo mat an traoù. A-du on ganit, talvoudus eo ar raktres evit ur bern tud. Evit Wiki brezhonek dre ma 'vo pennadoù nevez ha kentoc'h klok pa 'vint bet reizhet, evit al liseidi dre m'o do savet ur pennad hag un doare eo evito da labourat e brezhoneg e-pad ur prantad (ha da vont war-raok). El lise ec'h aozomp ur c'hleub bep Merc'her hag e c'hell dont al liseidi evit ober pennadoù, marteze e vo muioc'h a dud bremañ.\nPiv 'ta eo da vreur ? --Y-M D (kaozeal) 13 Meu 2010 da 17:00 (UTC)\nUr bochad blev Riwal e anv ! ^^ D'am soñj n'eo ket dav teurel re a bled d'ar pennoù-mouzh a zo (hag a vo bepred) e bed ar brezhoneg. Ma n'eus nemet ar vrezhonegerien disi o brezhoneg o skrivañ, ne vo den. Ken aes ha tra eo. Disoñjal a ra lod int bet deskerien ivez, pe e brezhoneg pe en ur yezh all e vefe. Hogen ne vir kit diouzhoc'h a ziwall ha mont war-raok, evel-just ! Moran 13 Meu 2010 da 17:11 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Moran&oldid=675081 »\nDernière modification le 13 Meu 2010, à 17:11\nKemmoù diwezhañ degaset d'ar bajenn-mañ d'an 13 Meu 2010, da 17:11.


Ledenez iberek - Howling Pixel\nBeg Tarifa (Punta de Tarifa, pe Punta Marroquí, e spagnoleg) zo ur beg-douar e su pellañ Spagn, a verk an harzoù etre ar Mor Kreizdouar, er reter d'ar beg-douar, hag ar Mor Atlantel, er c'hornôg. Emañ e kumun Tarifa, e proviñs Cádiz, en Andalouzia.\nBeg suañ al Ledenez iberek eo beg Tarifa ha beg suañ kevandir Europa ez eo ivez (36º N ha 5º 34' K). Emañ war-hed 14,6 km diouzh aod Maroko.\nDesman ar Pireneoù\nDesman ar Pireneoù (Galemys pyrenaicus) a zo ur bronneg hag a vev el ledenez iberek hag er Pireneoù. Er c'herentiad Talpidae emañ, asambles gant ar gozed. Ar spesad nemetañ eo er genad Galemys.\nUr yezh keltiek eus skourr yezhoù keltiek ar c'hevandir eo ar c'heltibereg komzet gwechall el ledenez iberek. Aet eo da get er Iañ kantved goude JK. Skrivet e veze gant al lizherenneg iberek ha diwezhatoc'h - goude aloubadeg Iberia gant ar Romaned - gant al lizherenneg latin ivez.\nKavet eus bet un nebeud testennoù c'heltiberek, ar re pouezusañ anezho e kêriadenn Botorrita (keltiberek: Contrebia Belaisca) e-kichen Saragosa.\nEvel er yezhoù gouezelek n'eo ket bet emdroet ar /q/ hengeltiek e /p/ e keltibereg. Renket e vez ar yezh-mañ e-touesk ar yezhoù q-keltiek neuze.\nAr glujar ruz (liester : klujiri ruz) a zo ur spesad evned, Alectoris rufa an anv skiantel anezhañ.\nAnvet e voe Tetrao rufus (kentanv) da gentañ-penn (e 1758) gant an naturour svedat Carl von Linné (1707-1778).\nHemolc'het e vez ar glujar ruz evit he c'hig.\nAr c'honikl pe konifl, anvet lapin pa vez savet gant an dud en tier pe krevier, Oryctolagus cuniculus e latin, a zo ur bronneg geotdebrer a orin eus al ledenez iberek. Diskenn a rafe eus konikled doñvaet abred en Istor an den ha distroet d'an natur. Ar spesad nemetañ eo er genad Oryctolagus.Daoust dezhañ bezañ gwelet evel ul loen noazus e meur a lec'h (evel en Aostralia da skouer) emañ ar c'honikl e-touez ar spesadoù tost en arvar rak war zigreskiñ ez a an niver a gonikled en o rannved orin: Spagn, Portugal ha Norzhafrika.\n425 km eo hed aradennad ar Pireneoù ha 100 km eo he ledander d'ar muiañ. Aneto eo ar menez uhelañ (3 404 m), lec'hiet e Spagn.\nRío Pico (Spagn)\nAr río Pico zo ur stêr eus dourva an Douro, el Ledenez iberek. Redek a ra dre proviñs Burgos (Kastilha ha León). 16 km zo adal hec'h eienenn en Atapuerca, betek he c'hember er río Vena, en Burgos.\nAn Tajo (Tajo hervez ar spagnoleg ; Tejo hervez ar portugaleg) zo ur stêr a red el Ledenez iberek, a-dreuz Spagn ha Portugal, ma teu da aberiñ e Lisboa.\n1008 km eo e hed, etre kreiz Spagn hag ar Meurvor Atlantel.


Nous étions communistes (2010)\nGant : Maher Abi Samra\nStourmerien eus an tu kleiz, marksourien pe broadelourien arab o deus bet c'hoant, e-pad brezel diabarzh al Liban, da grouiñ ur gevredigezh direlijion, demokratel, kevatalek ha kengred er stourm palestinian. Bremañ eo trec'h er gevredigezh, ar relijionoù hag an aon rak an « Hini all ».\nLec'hiañ : Liban\nRond-point Chatila (2004)\nSoran fait son cinéma (2013)\nGant : Fulvia Alberti\nAr film a gont an hent hir graet gant Soran, ur repuad kurd, etre Kurdistan an Iran ha Bro-Saoz el lec'h ma fell dezhañ lakaat e anv en ur skol sinema. Soran en deus filmet eñ e-unan e veaj gant skoazell ar sevenerez. Paperoù faos ha treizherien, toulloù-bac'h ha kerzhadegoù sioul war an hentoù eo bet e lod.\nLec'hiañ : Irak\nGant : Gilles Elie Dit Cosaque\nDanvez(ioù) : Memor, Merc'hed\nLec'hiañ : Martinique\nD'ar 5 a viz C'hwevrer 2009, goude Gwiana ha Gwadeloup, e oa tro ar Martinik d'ober harz-labour evit ar wech kentañ, un harz-labour bras ha hir. Unan eus ar goulennoù pennañ a oa kaout un distaol 20% war ar produoù ret-holl, ul listenn eus ar produoù-se a zo bet savet.\nJon, face aux vents (2011)\nGant : Corto Fajal\nE-kerzh filmañ an treuzpeuriñ bras e 2010, e torras ar skorn war ul lenn gant pouez 3000 karv-erc'h. Ar gwashañ gwallzarvoud bet bevet biskoazh gant ar Samied. Bras- bras eo bet stroñs psikologel an darvoud-se war pobl ar Gournorzh. Sin an amzer? Ar goañv war-lerc'h a oa bet ar gwashañ hini evit ar Samied, hep peuriñ evit o loened... o zachenn a seblant bezañ direizhet (...)\nDanvez(ioù) : Endro, Tudoniezh\nLec'hiañ : Finlande\nSur un air de Césaire (2013)\nDanvez(ioù) : Arz\nMa grena et moi (2004)\nAr grena eo al lesanv a vez roet en Antilhez da vobiletenn hollvrudet Motobécane. Kement a berzh he doa graet d'ur mare a zo bet zo bet ma c'heller lavarout diwar he fenn e roe stad ar gevredigezh. Ma grena et moi eo poltred ar re ziwezhañ a chom stag outi kousto pe gousto hag a bign war he c'hein c'hoazh, ouzhpenn-se ez eo ur sell prim war ar gevredigezh wadeloupat.\nMémoire Blanche (1998)\nGant : François Gauducheau\nUn adsell war ar gwall c'henwerzh tric'horn en XVIIIvet kantved etre Naoned, porzh-mor morianeta, Aodoù ar Benin en Afrika ha plantadegoù Haiti. Da heul pennadoù eus an XVIIIvet kantved: kaieroù kabitened morianeta, urzhioù armatourien ha kontoù merourien plantadegoù-sukr e tiskouezer an tri lec'h-se a-wechall ken tost an eil ouzh egile.\nLec'hiañ : Antilles\nFemmes du Hezbollah (2001)\nBoléro pour le thon blanc (1985)\nGant : Emmanuel Audrain